Seriala görə qəzaya düşməyə razı idi\nQadınlar sevmək üçündür, başa düşmək üçün yox - Sevgi haqqinda qəribə aforizmlər\nMəşhur aktyor yeni seriala çəkilir\n18:50 17 İyun 2021\nAtası başını qırxıb oğlan kimi böyütdü: İki dahi bəstəkarımızın evlilik təklif etdiyi “yaralı turac” - Video\n18:33 17 İyun 2021\nOrxan Saffarinin ilk kitabı nəşr olundu - Foto\n18:14 17 İyun 2021\nÇingiz Abdullayevə AYB-də yeni vəzifə tapşırıldı - Eksklüziv\n17:47 17 İyun 2021\nBuqələmun gecə rəngini dəyişmir - Kino tariximizdə ilkə imza atan film\nMəşhur hind aktyor vəfat etdi\n16:17 17 İyun 2021\nBaşını dik tut, mən şəhid oldum\n15:29 17 İyun 2021\nNizaminin sözlərinə bəstələnmiş musiqi albomu buraxıldı\n14:40 17 İyun 2021\nAzərbaycanlı ifaçı beynəlxalq müsabiqənin Qran-Pri mükafatına layiq görüldü\nVan Dammın azərbaycanlı gəlini kimdir? – Dosye - Fotolar\n13:08 17 İyun 2021\nVan Dammın oğlu azərbaycanlı qızla evləndi: Ortaq dostları bu nikahdan yazır... - Fotolar\nŞəhriyarı Azərbaycandan küsdürənlər – Sərdar Amin yazır...\n11:34 17 İyun 2021\nAnamın ayaqqabısını geyindirdiyim qız məni necə aldatdı?\n11:02 17 İyun 2021\nXalq artistindən üzücü xəbər: "Hərəkət edə bilmirəm"\n09:44 17 İyun 2021\nCırıq maskalılar - Zamin Hacı yazır...\n09:01 17 İyun 2021\n12:25 31 May 2013 1871 dəfə oxunub\nMetrodan bir az ertə çıxanda evə tərəf getmək istədiyim avtobuslar ağzına qədər dolu olur. Uzun yolu ayaq üstə getməmək üçün 4 nəfərə 2 manatdan yığır, evə çox vaxt taksi ilə gedirik. Avtobusda oturub getmək istəyirsənsə, mütləq axşam saat 11-ə qədər gözləməlisən.\nBakı kəndləri ömrü boyu rahat avtobus həsrətində olub, bu arzuda hələ də nakamdırlar. Məsələn, Mərdəkandan Bakıya gələn sərnişinlər heç vaxt avtobusda otura bilmirlər, çünki avtobuslar artıq Şüvəlan tərəfdən dolu gəlir. Nə isə, məqsədim məqalə yazmaqla marşrut avtobuslarını çoxaldıb əhalinin əziyyətini azaltmaq deyil. Mən kiməm ki, belə yekə məsələlərə qarışam?\nBurda yalnız avtobus sahiblərinə bircə dənə tövsiyə edə bilərəm. Avtobusların oturacaqlarının üzlükləri o qədər kirlənib ki, adam əl vurmağa, toxunmağa iyrənir. Ölkəyə gətirdiyiniz avtobusların oturacaqlarına tez-tez üzlük çəksəniz, ürəyimiz bulanmazdı...\nHə, bu gün yenə 4 nəfər yığışıb taksiyə oturduq. Bir az getmişdik ki, yanımda oturan fısıltılı kişi sürücüyə dedi, əmioğlu, sürəti bir az artıra bilərsənmi? Sürücü də qayıtdı ki, qardaş, yollar nəmdi, 120-dən yuxarı qaldıra bilmərəm. Kişi milyoner ədası ilə sürücüyə dedi, bura bax, yolda polis-zad saxlasa mənlikdi, mən ölüm, bir az da qaz ver, evə tez çatmalıyam.\nFısıldaya-fısıldaya məni taksinin qapısına sıxmış kişiyə dedim, ay yoldaş, niyə sənin tələsdiyinə görə biz həyatımızla risk eləməliyik? Bəlkə yolumuzu normal gedək? Kişi mənə tərs-tərs baxıb dedi adə, sən nə bilirsən həyatda nələr baş verir, dünyada insanların taleyi necə olur, cahanda nə cürnə sevənlər yaşayır, məkanda kim kimi atır, kim kimi sevir, kim günahkardı, kim haqlıdır. Kişi dayanmadan “insan”, “dünya”, “cahan”, “tale”, “bəşəriyyət”, “səadət” kimi mücərrəd sözlərdən düzəltdiyi cümlələrlə düşük fikirlərini mənə döşəməyə başladı. Onun bu “indeyski” söhbəti üzümün bir tərəfini tüpürcəyə qərq elədi.\nTaksidəkilər də kişinin qeyri-müəyyən sarsaq fikirlərini müdafiə eləyib “indiki gənclərin heç nədən xəbəri yoxdu” deyə məni məzəmmət elədilər. Halbuki onlar yaşca məndən cavan olardılar. Sadəcə, ağır həyat tərzi keçirdiklərinə, yeyib-içdiklərindən xəbərləri olmadığına görə üzləri vaxtından əvvəl qırışmış, dişləri çürüyüb tökülmüş, ağızları erkən isə əyilmişdi.\nTələsən kişi əsas mətləbə keçərək dedi, teleserialın başlamasına az qalıb, ürəyim partlayır, mütləq çatmalıyam. Mən kişini indi anladım və içəridə sülh yaratmaq üçün süni bir maraqla serialın adını ondan soruşmaq istədim. Ancaq fikrimdən vaz keçdim, qorxum ki, kişi serialın məzmununu danışmağa başlayar, üzümü yenə tüpürcək yağışına tutar. Başımda bu fikirlər dolaşırdı ki, sürücü dedi hə, beş dəqiqədən sonra “Məhəbbət eşqinin sevdasının qəmginliyi” başlayır, yəqin ona tələsirsən. Arxada aramızda oturan kişi sürücüyə tərəf sevinmiş irəliləyərək soruşdu ki, əmioğlu, ona sən də baxırsanmı? Sürücü dedi, evdə olanda mütləq baxıram, çatdırıb baxa bilmədiklərimi də, siz də məni bağışlayın, üzr istəyirəm, uşaqların anasından soruşuram. Arxada oturan üçüncü yoldaş dedi, elə mən də seriala tələsirdim, ona görə taksiyə mindim.\nBunların üçü də ağız-ağıza verərək kiminsə nakam məhəbbətindən danışıb kövrəlirdilər. Vətəndaşlar danışıqdan yavaş-yavaş ağlaşmaya keçdilər. Artıq taksidə xırda bir cəmiyyət əmələ gəlmişdi, üçü bir idi, mən tək. Onlar hansısa müsəlmanın nakam məhəbbətindən epizodlar danışıb ağlaşır, sinə döyürdülər, nohə deyirdilər. İçərinin havasından mənə qarşı kinin və nifrətin qoxusu gəlirdi. Bu üçlük uzaq bir xalqın nümayəndəsinin nakam eşqinə ağladıqca məni qorxu bürüyürdü. Baxdım ki, onları kiritməyə cəhd eləsəm məni taksidən çölə tullayacaqlar. Özü də belələri ağlaşma vaxtı çox qəzəbli və güclü olurlar.\nYadıma ölkəmizdə milli seriallar çəkmək üçün ayrılan pullar düşdü və mən xeyli sevindim. Həqiqətən, bu xalqa milli seriallar lazımdı.


Lənkəran teatrı mövsümü başa vurub - + FOTOLAR (AZpress.AZ – Ağaddin Babayev, Lənkəran)\nLənkəran teatrı mövsümü başa vurub + FOTOLAR (AZpress.AZ – Ağaddin Babayev, Lənkəran)\nAZpress.AZ xəbər verir ki, İyulun 20-də Lənkəran Dövlət Dram Teatrının yaradıcı kollektivi özünün 127-ci mövsümünü başa vurub. Bağlanış mərasimində teatrın direktoru Tofiq Heydərov, quruluşçu rejissor, əməkdar artist Adil Zeynalov hesabat xarakterli çıxışlarında yaradıcı kollektivin ötən mövsümdə əldə etdiyi uğurlardan və qarşıda duran vəzifələrdən söz açıblar. Qeyd olunub ki, mövsüm ümumilikdə kollektiv üçün uğurlu keçib. Belə ki, ötən il dakabrın 1-dən 6-dək teatr İran İslam Respublikasının Həmədan şəhərində keçirilən 24-cü Beynəlxalq Uşaq və Gənclər Teatr Festivalında Pərvin Nurəliyevanın “Dəcəl keçi” tamaşası ilə çıxış edərək, bu mötəbər sənət yarışmasında diplomla mükafatlandırılıb. Teatrın Lerik və Astara rayonlarında Hafiz Mirzənin “Moskvalı gəlin” tamaşası ilə çıxışları da maraqla qarşılanıb.\nYola saldınan mövsümdə teatrda yeni - “Dabaş kəndinin məktəbi”, “Şaxta baba və pərilər”, “Korlar”, “Qaraca qız və xallı ifritə” tamaşaları təhvil verilib\nTamaşanın quruluşçu rəssamı Tərlan Sadıqov, musiqi tərtibatçısı Fərahim Fərəcovdur.


FOREX bazarı haqda maraqlı faktlar - InvestAZ Blog\nAna səhifə » FOREX bazarı haqda maraqlı faktlar\nÇox adam bilmir ki, FOREX ticarəti qədim dövrlərə gedib çıxır. İlk valyuta əməliyyatlarına Talmud yazılarında (təqribən 2-ci əsr)rast gəlinib. Hətta o dövrdə xidmətlərinə görə komissiya alaraq başqalarına valyutalarını dəyişməyə kömək edən insanlar var idi.\nGBP/USD valyuta cütlüyünün FOREX bazarında “Kabel” kimi tanındığını bilirdinizmi? Cütlüyün “Kabel” adlandırılmasının səbəbi, peyklər və fiber optiklərin meydana çıxmasından əvvəl London və Nyu-York birjalarının Atlantik okeanının altından çəkilən nəhəng polad kabel vasitəsilə bağlanmasıdır.\nFOREX-lə bağlı digər maraqlı fakt treyderlərin kateqoriyalara bölünməsidir. Treyderlər “öküz”lərə – optimist olan və bazarın yüksələcəyinə inananlara və bazar göstəricilərinin düşəcəyini gözləyərək “ayılara” bölünür. Bu adlar öküzün yuxarı, ayının isə aşağı zərbə endirməsi faktından götürülüb.\nFOREX bazarlarında ticarətin həcmi gündə 5 trilyon dollardan çox təşkil edir ki, bu da Nyu-York Fond Birjasındakı həcmdən xeyli çoxdur. Həmçinin, ən çox alınıb-satılan valyuta bütün FOREX ticarətlərinin təxminən 80%-ni əhatə edən ABŞ dollarıdır.\nFOREX ticarətinin təxminən 90%-i spekulyativ ticarətdir.\nValyutaların dərhal mübadiləsi spot ticarət adlanır, çünki mübadilə “yerində” baş verir.\nFOREX ticarəti bir vaxtlar yalnız ən azı 40 milyon dollardan 60 milyon dollara qədər likvid fondu olan banklar və təşkilatlar üçün mümkün idi. Bu gün daha az məbləğə sahib olan insanlar belə FOREX ticarəti ilə məşğul ola bilərlər.\nPip – FOREX ticarətində çox istifadə olunan bir termindir, valyutanın dəyərində tamdan sonrakı beşinci rəqəmə istinad edir. Beləliklə, avronun 1,17224 olduğunu desək, 4 pip dəyəridir.\nƏminəm ki, insanların əksəriyyəti ABŞ-ın FOREX ticarətinin mərkəzi olduğunu düşünür, çünki maksimum əməliyyatlar ABŞ dolları ilə aparılır. Bu doğru deyil. Reallıqda bütün FOREX əməliyyatlarının 41%-i Böyük Britaniyada, yalnız 19%-i ABŞ-da baş verir. Beləliklə, London Fond Birjası FOREX sövdələşmələri üçün ticarət mərkəzidir.\nİnternet FOREX ticarətində inqilab etdi. FOREX əməliyyatlarının əksəriyyəti mübadilə məntəqələrində deyil, onlayn olaraq həyata keçirilir.\nforeks pul qazanmaq yatırım


12:35 07.11.2021 260\nBakıda cüdo üzrə keçirilən "Böyük dəbilqə" turnirinin son günündə - noyabrın 7-də Azərbaycanın 9 cüdoçusu mübarizəyə başlayır.\nRedaktor.az xəbər verir ki, bu gün 90 kiloqram çəki dərəcəsində Rüfət İsmayılov böyük britaniyalı Jamal Petqrave ilə on altıdabir finalda, Vüqar Talıbov serbiyalı Nemanya Maydov (Serbiya), Məmmədəli Mehdiyev Tengiz Batsayxan (Monqolustan) -Con Jayne (ABŞ) cütünün qalibi ilə səkkizdəbir finalda qarşılaşacaqlar.\nSəkkizdəbir finalda 100 kiloqram çəki dərəcəsində Adil Kərimli kanadalı Yan Rayder, Kənan Abdullaxanlı gürcüstanlı Onise Seneblidze, Ruslan Nəsirli xorvatiyalı Zlatko Kumriç ilə üz-üzə gələcəklər.\nYüz kiloqramdan yuxarı çəki dərəcəsində isə səkkizdəbir finalda Hüseyn Məmmədov braziliyalı Tyaqo Palmini, dörddəbir finalda Uşangi Kokauri komandamızın üzvü Camal Feyziyev - Tatsuru Sayto (Yaponiya) cütünün qalibi ilə görüşəcək.\nQeyd edək ki, turnirin birinci və ikinci günlərində təmsilçilərimiz Orxan Səfərov (66 kq) qızıl, İçinxorloo Muntsxedev (57 kq) gümüş, Rövşən Əliyev (60 kq), Hidayət Heydərov (73 kq), Elcan Hacıyev (81 kq) bürünc medal qazanıblar.\nHeydər Əliyev adına İdman Kompleksində təşkil olunan “Böyük dəbilqə” turnirində iyirmi doqquz ölkədən 200-ə yaxın cüdoçu iştirak edir. Azərbaycan yarışda geniş heyətlə - 33 cüdoçu ilə təmsil olunur.


«Azərbaycan yeni xarici siyasət icad edib»\n«ATƏT-in Bakıdakı ofisinin bağlanması Azərbaycan hökumətinin xarici siyasətinin davamıdır. Yeni xarici siyasət icad ediblər: «Biz biznes əməkdaşlığı edəcəyik, demokratik sahədə əməkdaşlıq etməyəcəyik».\nPolitoloq Hikmət Hacızadə Azərbaycan hökumətinin ATƏT-in Bakıdakı əlaqələndirici ofisinin bağlanması haqda notasını şərh edərkən belə deyir. Onun qənaətincə, Qərb sözdə yox, əməldə etiraz etməsə, Azərbaycan Qərblə bütün münasibətləri dağıda-dağıda irəliləyəcək və hətta beynəlxalq qurumları tərk edəcək.\nAzərbaycanın Xarici İşlər Nazirliyi ATƏT-in Bakıdakı əlaqələndirici ofisinin bağlanması barədə nota verib. Ancaq bu haqda məlumat ötən həftəsonu yayılsa da, Azərbaycan tərəfi hələ də bu qəfil addımın səbəbi haqda ictimaiyyətə açıqlama və ya izahat verməyi lazım bilməyib.\nElə ATƏT-dən də deyirlər ki, bu haqda onlara heç bir izahat verilməyib. Sadəcə işlərini dayandırmaq üçün bir ay vaxt ayrılıb.\nİyunun 8-də AzadlıqRadiosu bununla bağlı XİN-dən açıqlama almağa cəhd göstərsə də, bu, mümkün olmayıb.\n«AZƏRBAYCAN PREZİDENTİ HƏLƏ BİR-İKİ İL QABAQ DEYİB Kİ...»\nPolitoloq Hikmət Hacızadənin dediyinə görə, rəsmi Bakı bir qədər əvvəl elan etdiyi siyasəti yürüdür, o, tədricən beynəlxalq qurumları tərk edə bilər:\n«Azərbaycan hökuməti Qərblə münasibətlərdə yeni xarici siyasət icad edib. Biz biznes əməkdaşlığı edəcəyik, demokratik əməkdaşlıq etməyəcəyik. Deyirlər ki, demokratik tənqid, insan haqlarına görə tənqid eşitmək fikrində deyilik, yorulmuşuq, başqa sözünüz varsa, müzakirə edək. Gəlin torpağımızı qazın, neft aparın, zavod tikin, bank açın, o birilərsə bizə lazım deyil. Azərbaycan prezidenti hələ bir-iki il qabaq elan edib ki, beynəlxalq təşkilatlardan çıxsaq, bizə heç bir zərər dəyməyəcək, onsuz da mənasız bəyanat verməklə məşğuldular və yavaş-yavaş uzaqlaşmaq lazımdır. ATƏT-in Bakı ofisinin bağlanması da həmin siyasətin məntiqi davamıdır».\n«QƏRBDƏNSƏ HEÇ BİR SANKSİYA, AKSİYA YOXDUR»\nBəs rəsmi Bakının Qərb qurumlarından imtinası hara qədər davam edə bilər? Hikmət Hacızadənin qənaətincə, bu, artıq Qərbin siyasətindən və iradəsindən asılı olacaq.\nPolitoloq deyir ki, Azərbaycan artıq yavaş-yavaş beynəlxalq qurumlarla insan haqları, humanitar sahələrdə əməkdaşlığı azaldır və Qərb buna kağızda yox, əməldə etiraz etməsə, proses dayanmayacaq, Azərbaycan münasibətləri dağıda-dağıda irəliləyəcək, bütün təşkilatları tərk edəcək:\n«Yəni «gedin işinizlə məşğul olun, burda mənə seçki, insan haqları, jurnalistin gözünü çıxarmaq məsələsi qaldırmayın». Mesaj budur. Yəni özümüz bilərik, Azərbaycanın öz yolu var. Qərbdən isə heç bir sanksiya, aksiya yoxdur, bəyanatlardan başqa. Çünki biznesləri yaxşı gedir. İnsan haqları sferasında susduqları üçün də bütün bunlar baş verir...».\nASİM MOLLAZADƏ: «OFİS OLMADAN DA ƏMƏKDAŞLIQ DAVAM ETDİRİLƏCƏK»\nDemokratik İslahatlar Partiyasının sədri, Milli Məclisin üzvü Asim Mollazadə isə Azərbaycanın beynəlxalq qurumlarla, o cümlədən ATƏT-lə işbirliyini dayandıracağını düşünmür. «Azərbaycan ATƏT-in ofisini bağlamaqla onunla işini, əməkdaşlığını dayandırmır. Yəqin bir neçə istiqamətdə əməkdaşlıq davam etdiriləcək. Ofis olmadan da əməkdaşlıq davam etdiriləcək. Ofisin bağlanması heç nəyi dəyişdirməyəcək. ATƏT-in indiki sədri ilə görüşümüzdə o da bəzi istiqamətlərdə islahatlara ehtiyac olduğunu vurğulamışdı» - deyir deputat.\nAsim Mollazadə də, başqa həmkarları kimi, qurumla Bakı arasında baş verənləri Alexis Chahtahtinsky-nin ATƏT-in Bakıdakı layihə əlaqələndiricisi kimi fəaliyyət müddətinin uzadılmamasıyla izah etməyə çalışır. O, deyir:\n«Sadəcə, son nümayəndə ilə bağlı problemlər ofisin işində bəzi problemləri müəyyənləşdirdi». Hərçənd, deputat bunun üzərində xüsusi dayanmaq istəmir.\nElə iyunun 6-da AzadlıqRadiosuna danışan Rasim Musabəyov da baş verənləri şərh edərkən məhz Chahtahtinsky məsələsini önə çəkmişdi. «Bəli. Deyirlər, «sən niyə prezidentlə, xarici işlər naziri ilə görüşürsən?» Elə adam göndərərdilər XİN-in heç üçüncü səviyyəli adamı ilə də kontaktı yaranmazdı. Bu nə yanaşmadır?.. Necə düşünürsünüz, həmin nümayəndənin prezidentlə və ya nazirlə eləmi tez-tez görüşmək imkanı var idi? Ola bilsin, bir dəfə görüşüb, şəkil çəkilib. Bunu şişirtmək qərəzli yanaşmanın təzahürüdür. ATƏT zəif təşkilatdır. Onların elə bir missiyası da qalmayıb. Özləri üçün bir missiya kəşf ediblər - üç-dörd ölkənin başına ağıl qoymaq. Əlləri heç nəyə çatası təşkilat deyil. Azərbaycan deyir ki, ATƏT başqa ölkələrdə necə işləyirsə, burda da o səviyyədə işləsin. ATƏT-in burda xüsusi tələblərlə çıxış etməsinə mənəvi haqqı yoxdur».\nBaşqa bir deputat Fəzail Ağamalı isə «Yeni Müsavat»a deyib ki, bu addımı çoxdan gözləyirmiş və Azərbaycan ATƏT-lə münasibətlərinə yenidən baxmalıdır:\n«ATƏT-in Azərbaycandakı fəaliyyətinə son qoymalıyıq. Daha sonra ATƏT-in Demokratik Təsisatlar və İnsan Haqları Bürosu var. Hər prezident və parlament seçkilərində Varşavada bəyanatı hazırlayıb qoyurlar portfellərinə, gəlirlər Azərbaycana, fırlanıb geri qayıdandan sonra həmin bəyanatı verirlər. Seçkilərin üstündən bir xətt çəkirlər, heç bir uğurlu tərəfi göstərmədən ən müxtəlif şəkildə qarayaxmalar yayırlar».\nATƏT AZƏRBAYCANA HANSI TÖHFƏNİ VERİB?\nFəzail Ağamalı da, digər həmkarları kimi, Chahtahtinsky-nin geri çağırılmasına cavab olaraq bu addımın atılmasını düşünür: «Görünən bu idi ki, Chahtahtinsky Azərbaycana qarşı tamam fərqli bir mövqedə idi, Azərbaycan həqiqətlərinin yanındaydı. Ona görə də bu, ATƏT-i idarə edən cənablara sərf etmədi və onun vaxtından əvvəl geri çağırılmasına qərar verdilər. Belə olan halda sual doğur, ATƏT-in Bakı Ofisi Azərbaycana hansı töhfəni verib? Hansı mənəvi haqla bu gün Azərbaycanda qalmaq haqda düşünür?.. ATƏT-in Azərbaycandakı fəaliyyəti nədə başlayıb, nədə qurtarır, Azərbaycana hansı töhfələri verəcək, bu haqda ümumi sözlərdən başqa bir şey yoxdur. Ona görə də, XİN-in notasına tam haqq qazandırıram».\nAvropada Təhlükəsizlik və Əməkdaşlıq Təşkilatının 57 üzvü var və Azərbaycan 1992-ci ildən quruma üzvdür. 18 iyul 2000-ci ildə ATƏT-in Bakıdakı Ofisinin rəsmi açılışı olub.\nATƏT-in Bakı ofisinin statusu Azərbaycan tərəfinin ricası ilə 2014-cü ilin yanvarında azaldılaraq «layihə koordinatorunun ofisi»nə çevrilib. Azərbaycan hökuməti Bakıda ATƏT ofisi açılandan bəri ölkənin «əhəmiyyətli tərəqqi» etdiyini bildirmişdi.\nOfisi bağlansa da, ATƏT ilin sonunadək Bakıda qala bilər\nDeputatlar ATƏT ofisinin bağlaması səbəblərini belə izah edirlər\nAzərbaycan ATƏT-in Bakı ofisini bağlayır


Zərnigar Ağakişiyeva hamıdan küsmüşdü - Dostları: “Telefonlara da cavab vermirdi” +\nXəbər verdiyimiz kimi Azərbaycanın xalq artisti, məşhur aktrisa Zərnigar Ağakişiyeva 72 yaşında vəfat edib. Tanınmış aktrisanın cəsədi ötən gün Bakıda yaşadığı mənzildə Fövqəladə Hallar Nazirliyinin xilasediciləri tərəfindən aşkarlanıb və aidiyyəti üzrə təhvil verilib.\nZərnigar Ağakişiyeva ilə bağlı onun dostları Paralel.az saytına danışıb.\nAzərbaycan Respublikasının Prezidenti yanında Bilik Fondunda məsləhətçisi, jurnalist Ramilə Qurbanlı bildirib ki, Zərnigar Ağakişiyeva hər kəsə küskün idi:\n“Biz onun 70 illiyini restoranda qeyd elədik. İstəmirdi, küskün idi, mən Sənubər İsgəndərovaya dedim ki, bunu eləməliyik və təşkil elədik. Özünə də çox xoş oldu və razılaşdı.\nOndan sonra çox az görüşdük. Bir dəfə evində oldum, amma tez-tez zəng edərdim, həmçinin özü zəng edirdi, danışırdıq. İçərişəhərdə onun sevdiyi bir kafe vardı, deyirdi “gəl gedək o kafedə bir oturaq”. Mənim vaxtım məhdud olduğundan bu gündən sabaha qalırdı hər dəfə. Sonra da soyuqlar düşdü, o, çıxa bilmədi. İndi ona görə özümü qınayıram ki, kaş ki, gedəydim”.\nR.Qurbalı qeyd edib ki, Zərnigar Ağakişiyeva son vaxtlar telefonlara da cavab vermirdi:\n“Qapını heç kimə açmırdı. Mən onun ölümünü belə də təsəvvür edirdim. Amma çalışırdım ki, diqqətdə saxlayım, belə olmasın, lakin özü çəkildi, qapandı - adətən tənha sənətkarların taleyi belə olur. Allah o dünyasını versin, gözəl sənətkar və çox gözəl insan idi. Ürəyini adama çıxarıb verə bilən insan...”.\nAzərbaycan teatr və kino aktyoru, rejissor Ramiz Məlikov deyib ki, Zərnigar Ağakişiyeva həqiqətən gözəl aktrisa idi:\n“Mən Zərnigar xanımla artıq uzun müddətdir, görüşmürdüm. Çoxdandır münasibətlərim olmayıb, amma o, böyük sənətkarımız idi.\nBaxdığım tamaşalarda Zərnigar xanımın surəti parlaq şəkildə yadımda qalıb. “Atayevlər ailəsi” filmində baş qəhrəmanı canlandırırdı. Allah rəhmət etsin”.\nQeyd edək ki, Zərnigar Ağakişiyeva Quba rayonunun Rustov kəndində doğulub. O, 1972-ci ildə M.A.Əliyev adına Azərbaycan Dövlət İncəsənət İnstitutunun "Dram və kino aktyoru" fakültəsini bitirib. Təhsilini tamamlayandan sonra, bir müddət Tədris teatrında aktrisa kimi çalışan Z.Ağakişiyeva, rejissor Əşrəf Quliyevin dəvəti ilə Azərbaycan Dövlət Akademik Milli Dram Teatrında ilk tamaşası 19 may 1973-cü ildə göstərilən A.Ostrovskinin "Müdriklər" dramında Mamayeva rolunu oynayıb. 1974-cü ildən isə Akademik Milli Dram Teatrının aktyor heyətinə aktrisa kimi qəbul olunub.


İşdəki xarici müdirlər - FED.az\n11:48 14 Dek 2018\nDigər səhv addım həmin xarici müdirin komandaya təqdimatındadır. Çox halda onu Zorro, ağ atlı oğlan, xilaskar mələk və s. qismində təqdim edirlər. Kobud şəkildə komandaya “Siz bilmirdiniz, bu gəlib göstərəcək” deyilir. Bu təqdimatdan da təbii olaraq, xarici müdir havaya girir. Fikirləşir ki, görəsən onun haqqındamı deyirlər ya nə. Öz tikdiyi məscid özünə möcüzə gəlir bir növ. Komandanın daxilində “əzilmişlik sindromu” yaranır. Elə ilk təqdimatdan komanda işi pozulmuş olur. Ekspat dəvət edilərkən adətən onun qalma, övladının təhsil xərcləri, hüquqi problemləri həll edilir. Hətta Bakıdakı bir çox ekspatlar şirkət hesabına xaricdə MBA falan da oxuyurlar. Təbii ki, bunlar digər yerli işçilərin önündə baş verdiyinə görə şirkət heç cür yerli işçiləri inandıra bilməz ki, maliyyə vəziyyətimiz, məsələn, zəifdir. Yerli o saat xarici işçi ilə müqayisə edir.\n1. Yaltaq yerlilər yaranır – xarici müdir işə başlayır. Bir anda əvvəllər hamıya sakit görünən biri bu müdirin yanında birtəhər olur. Xüsusi nəvaziş, çay, kofe gətirmələr, qapı açmalar, xoş iltifatlar və s. Qoca kişiyə cavan qızın “siz necə şık görünürsüz bu gün” və s. tipli sözlər. Başqa vaxt yerli işçi həmkarından söz götürməyən, “mənim atam heç üstümə qışqırmayıb” deyən işçilərə bu xarici müdir qışqırır da, arada zarafata basıb söyür də, amma di gəl ki, qəbuldur. Xarici müdirlərin adətən gülməli olmayan (güldüyümüz predmetlər eyni olmadığı üçün) zarafatlarına belələri “uğunub gedirlər”. Nə bilim, sonra canım Sizə desin, xarici müdirə həmkarı haqqında söz aparıb-gətirənlər də olur ki, elə onları yaltaqlandıqları xarici müdir ilk fürsətdə “baqaj”a qoyur. Bir dəfə mənim xarici müdirim digər həmkarımın mənim haqqqımda neqativ mailini monitorunu çevirib göstərmişdi, məsələn. Yerli işçilərdən bir qism xarici müdirə, xarici müdir özü isə ancaq təsisçiyə, sahibkara yaltaqlanır.\n3. Yerli ənənələrimizə hörmətlə yanaşmırlar – əvvəla çox maraqlı bir hal var. Məsələn, deyək ki, rus ekspat öz “stariy noviy qod”unu öz ölkəsində 10-15 gün keçirir, həm də bizim Novruzda gedir 1 həftə dincəlir. Heç yadımdan çıxmaz, bir iş yerimdə xarici işçinin biri iclasda durdu dedi ki, bəs siz pravoslavların bayramına hörmətlə yanaşıb icazə verirsiniz, amma katoliklər də başqa vaxt qeyd edir, mən o vaxt ölkəmdə olmalıyam. Əsəbimdən bilmədim nə deyim, söz aldım dedim ki, “əgər elədirsə, mən də imamın 7-si işə gəlmək istəmirəm”. Allahından 365 günün 125 günü qeyri-iş günüdür, bir də yerli bayramlarının hamısını da keçirir, yəni dincəlirlər. İlin 3 ayını konkret məzuniyyət, ezamiyyətlə fırladırlar. Onlar üçün iş təsvirində yazılan öhdəliklər, müqavilədə qeyd edilənlər bizim kimi kağız deyil, sökə-sökə hamısını istifadə edir. Amma öz işçimiz işin başında belə şeyləri danışanda “gəl başla, baxarıq, problem deyil”. Hay ədalətinə qurban a dünya\n5. Karusel – xoşagəlməz hallardan biri də budur ki, xarici müdirlərin bir çoxu hansısa formada ölkəmizə gəlir, sonra elə dərin kök salır ki, başlayır karusel kimi şirkətləri gəzməyə. 5 il burda bunu, 10 il orda onu fırlada-fırlada öz güzəranını yaxşılaşdırır. Ən maraqlısı isə adi halda bizi 10 il qabakı sevgilimizə qədər araşdıran HR-lar expat müdirin bir əvvəlki işindəki reputasiyası ilə ya maraqlanmır, ya da görməzdən gəlirlər. Praktikada çox görmüşəm – bir şirkəti yeyib-bitirib, bunu bilməyən yoxdur, amma di gəl ki, keçib əlini-qolunu sallaya-sallaya başqa şirkətə, indi də oranı gəmirir. Yerli yetimin qohum-əqrəbasını zadı yenə nəsə olanda axtarıb tapa bilirsən. Bunlarda isə çox çətindir. Gecə ilə çemodanı yığıb aradan çıxır. Xarici də vətəndaşdır deyə, qorxudan bir şey də edə bilmirlər. Bir dəfə eşitdim ki, bir şirkətdə xarici müdir puldan doyunca yeyib özünə Amerikada ev, “Ferrari” falan alır. “Facebook”dan evi, “Ferrari”ni görən şirkət rəhbəri həmin müdiri çox ciddi, lap çox ciddi cəzalandırır – işdən çıxarır. Bax belə. Yenə bazarda müşahidə edirəm ki, karusel davam edir. O gün böyük şirkətin rəhbər vəzifəsində olan birinə deyirəm ki, filankəs filan yeri qurutdu, həqiqətənmi araşdırmadınız necə rəhbər olub, necə idarə edib, referans almadınızmı. Deyir, düz deyirsən, ilk başdan araşdırmadıq, indi görürük ki, yola getmir. Özü də belə müdirlər bir şey olanda seyid cəddindən yapışan kimi müqavilə şərtlərindən yapışırlar. Müddətdən əvvəl yola saldınsa, az qala 5-6 aylıq təzminat falan alırlar.\n6. Dil baryeri – bu danılmaz faktdır ki, Azərbaycanda bir şirkətdə hamı eyni dərəcədə xarici dil bilmir. Expat müdirlər isə xarici dil bilgisi zəif olan işçilərlə ünsiyyəti demək olar ki, sıfıra endirir. Hətta ürəyində “küsür” bəlkə də. Əvəzində kimsə başqa adam qəşəng şəkildə o dildə danışırsa, olur sevimlisi. O hamıdan ağıllı, hamıdan cəld və s. olur gözündə. Ən qıcıq olduğum məqam isə expat müdirin azərbaycan dilinə hörmətsiz yanaşmasıdır. 1 expat müdir və 10 nəfər yerli varsa, gözləyir ki, hamı onun dilində danışsın, qalanlarına tərcümə edilsin. Bu Azərbaycan dilinə qarşı konkret hörmətsizlikdir. Hətta həmin şirkət rəhbərləri agentliklərlə görüşdə falan, onların işçiləri agentliklərlə ünsiyyətdə olanda və s. yazışmaları xarici dildə edilməsini istəyirlər. Öz dilinə hörmət etməyən millətə heç bir başqa millət hörmət etməz.\n7. Əksər halda öz ölkəsinin zayları - dekabrın sonu professional iş stajımın 15 ili tamam olur, az ünsiyyətdə olmamışam. Elə bil qəsdən seçirlər, harda zəifi, xaraktersizi var yığıb gətirirlər. İnanın ki, bəzi xarici müdirlər var ki, sırf onlara görə hələ də onlarin aid olduğu ölkəyə obyektiv yanaşa bilmirəm. Düzgün deyil bilirəm, amma alınmır.\nUzun sözün qısası, şirkətinizi böyütmək istəyirsizsə, yerli kadrların yetişməsinə şərait yaradın. Yəni sərçədən yapışın, qaranquş gəldi gedərdi.


Azərbaycana şəxsi istifadə üçün gətirilən mobil telefonların satışının qarşısı alınacaq - Antenn Radio 101 FM Antenn.az\nAzərbaycana şəxsi istifadə üçün gətirilən mobil telefonların satışının qarşısı alınacaq\nAzərbaycan Dövlət Gömrük Komitəsi (DGK) Nəqliyyat, Rabitə və Yüksək Texnologiyalar Nazirliyi ilə birgə şəxsi istifadə üçün Azərbaycana gətirilən mobil telefonlar satışının qarşısını almaq niyyətindədir.\nAntenn.az xəbər verir ki, Trend-in məlumatına görə, bunu “Azərbaycanda elektron ticarət: cari vəziyyət və inkişaf perspektivləri” adlı konfrans zamanı Dövlət Gömrük Komitəsi sədrinin müavini İqbal Babayev deyib.\nOnun sözlərinə görə, şəxsi istifadə üçün Azərbaycana gətirilən mobil telefonlar kommersiya məqsədilə istifadə oluna bilməz:\n“İndi bazarda vəziyyət elədir ki, telefonların satışı ilə məşğul olanlar barədə məlumat əldə etmək mümkün deyil. Dünən sifariş olunan 20-30 ədəd mobil telefon bu gün artıq satışa çıxır. Biz nazirliklə birgə ölkəyə gətirilən telefonların kommersiya satışı hallarının qarşısını almaq üçün layihə həyata keçiririk. Müvafiq tapşırıqlar dövlət başçısı tərəfindən verilib”.\nNazir müavini əlavə edib ki, bu vəziyyəti poçt və logistika xidmətlərini təkmilləşdirməklə dəyişmək olar:\n“Eyni zamanda müştərilərin məmnunluğunu təmin etmək lazımdır. Elə etmək lazımdır ki, Azərbaycanın elektron ticarəti dünya e-ticarət bazarına töhfə versin”.\nmahnilarsevgi padxod mahnisi isa hüseynov bayraq seki çexiya viza


Azərbaycan nefti ilə dolu ilk tankerin Supsa terminalından dünya bazarına göndərilməsindən 18 il ötür - AZƏRTAC – Azərbaycan Dövlət İnformasiya Agentliyi\nKəmərin tikintisi Azərbaycan Respublikası ilə Gürcüstan arasında 1996-cı ilin aprel ayında bağlanan Hökumətlərarası Sazişin ratifikasiyasından sonra başlanılıb və 1998-ci ilin noyabr ayında başa çatıb. QİBK 1999-cu ilin fevralından istismardadır. Azərbaycan xam neftini Supsa terminalına çatdıran Qərb İxrac Boru Kəmərinin tikintisi texniki nailiyyət hesab olunur. Tikinti işləri bir sıra qeyri-adi və çətin məsələlərlə, o cümlədən ekoloji səbəblərdən boru kəmərinin bütünlüklə yerin altından keçməsi kimi çətinliklərlə üzləşib. Uzunluğu 830 kilometr olan boru kəməri 89-dan çox çaydan və 18 aktiv seysmik qırılma zonası ilə kəsişmədən keçir. Boru kəmərinin obyektlərinə - üçü Azərbaycanda, üçü isə Gürcüstanda olmaqla altı nasos stansiyası daxildir. Həmçinin Gürcüstanda iki təzyiqazaltma stansiyası yerləşir. Kəmər üzrə 59 kiçik siyirtmə (kəmər boyunca yoxlama siyirtmələri də daxil olmaqla) və hər stansiyada biri olmaqla Azərbaycanda bir aralıq ərsinburaxma stansiyası var. Boru kəməri 1190 metrlik ən yüksək nöqtəyə qalxaraq Gürcüstanın Supsa limanında yenidən dəniz səviyyəsinə qayıdır.\nQara dənizin Gürcüstan sahilində, Lançxuti rayonunda yerləşən Supsa terminalı isə QİBK vasitəsilə nəql olunan Azərbaycan xam neftini dənizdəki yükləmə qurğuları ilə neft tankerlərinə yüklənməzdən əvvəl saxlamağa imkan verir. QİBK-nin tikintisi başa çatdıqdan sonra 1999-cu il aprelin 17-də Supsa terminalının təntənəli açılışı olub. Həmin gün Xəzərin Azərbaycan sektorundakı "Çıraq" platformasından hasil edilmiş 80 min ton neftlə yüklənmiş ilk tanker Supsa terminalından dünya bazarına yola salınıb. Bununla da, Azərbaycan xam neftinin tankerlər vasitəsilə Bosfor boğazından keçərək dünya bazarına çatdırılmasına başlanılıb.\nBP-nin Bakı ofisinin mətbuat xidmətinin rəhbəri Tamam Bayatlı AZƏRTAC-a bildirib ki, Qərb İxrac Boru Kəməri Azərbaycan və Gürcüstan ərazisindən keçməklə ətraf mühitə qayğı ilə və ən son texnologiyalar tətbiq olunmaqla inşa olunub, səmərəli səkildə istismar olunan bir ixrac sistemidir. Operator olaraq BP şirkəti əmindir ki, bu kəmər Bakı-Tbilisi-Ceyhan əsas ixrac boru kəməri - BTC ilə yanaşı Azərbaycan neftini dünya bazarına etibarlı və tam təhlükəsiz şəkildə daşımaq üçün çox əhəmiyyətlidir. BP şirkəti düz 18 ildir ki, bu ixrac sistemini sənayenin ən yüksək texniki təhlükəsizlik və ətraf mühit standartlarına uyğun istismar edir və hələ uzun illər bu kəmər Azərbaycan neftinin eyni yüksək standartlarla dünya bazarına daşınması üçün istifadə olunan şaxələnmiş ixrac yollarından biri olacaq.\n"Onu da qeyd edək ki, kəmərin indiyədək gətirdiyi faydalara neftdaşımaları vasitəsilə əldə olunan mənfəətlərdən əlavə həm Azərbaycanda, həm də Gürcüstanda tikinti dövrü üçün minlərlə müvəqqəti iş yeri, sonralar isə sistemi idarə etmək üçün yaradılmış uzunmüddətli iş yerləri, kəmər marşrutu boyunca yerləşən kəndlərdə həyata keçirilmiş iri sosial inkişaf və ətraf mühitin qorunması layihələri və sair daxildir", - deyə T.Bayatlı əlavə edib.\nAZERTAG.AZ :Azərbaycan nefti ilə dolu ilk tankerin Supsa terminalından dünya bazarına göndərilməsindən 18 il ötür


8 otaqlı ev / villa — 450 m² — Masazır q., Bakı, Azərbaycan (1818657) - Bina.az\n8 otaqlı ev / villa #1818657\nİcarəyə verilir 8 otaqlı ev / villa 450 m², Masazır q.\nSiz İcarəyə verilir 8 otaqlı ev / villa 450 m², Masazır q. elanı üçün ödəniş edirsiniz\nElanın nömrəsi: 1818657\nÜnvan: Bakı şəhəri, Dünyamalıyev küç.\nTemirli esyali ev kirayə verilir.evde her bir şərait vardı. Yaşayış 8 otaqdi Şirketlerede verilir lazım olarsan əlavə 5 otaqda istifadə ye verilər. Qiymətə qaz su internet pulu daxildir.\n19 Yanvar 2021, 12:51 tarixinə kimi ödənilib


Gizli ümid » Qadınla.Com - Qadınlar Birİncidir!\nTarix: 14-10-2013, 12:00\nBəzən özündən xəbərsiz sevərsən. Qarşılığı olmadan sevərsən. Ümidlə gözləyərək sevərsən. Qarşılıqsız sevginin ağrısı hər gün damla-damla dolar ürəyinə. Günlər keçdikcə o sənin ürəyinin ən dərinliyində məskən salar. Çünki ağrını da daha dərindən hiss edirsən. Bəzən düşünürsən layiq deyil sevgimə unutmalıyam. Bəzən ətrafdakılar sənin süni gülüşünü görərkən səndən bu sevgini unutmağını istərlər. Onların sözləri sanki bütün həqiqətləri sənə sübut edir. Ən əsası sənin bildiyin lakin qəbul edə bilmədiyin həqiqətləri qılınc kimi yaranın üstündən keçirərlər. O həqiqətlər ki, qarşılıqsız sevgini sənin ağlında, ürəyində, düşüncəndə, ümidində, xəyalında, arzunda əks etdirir. Sonra sən də anlayırsan ki, bu sevgini unutmalısan. Sənə, sevginə layiq olmayan birini qəlbindən, ürəyindən, ağlından silməlisən. Günlər keçsə də ürəyindəki nə sevgi nə ağrı azalmayır, düşüncəndəki onun varlığı itmir. Ətrafdakıların ərköyün gülüşləri ilə " Sən hələ unutmadınmı?" sualları gözünün önündə onu canlandırır. Ağlın daha sərt şəkildə söyləyir "Unutmalısan". Sanki ürəyində artıq anlayır ki, unutmalıdır. Amma...\nGəlin təsvir edək ki, ürəyimiz pilləkənlərdən ibarətdir. Ən yuxarı pilləkəndən başlayaraq ürəyin ən dərinliyinə pillə-pillə enək. Ən yuxarı pillə -"Unutdum artıq, mənim sevgimə layiqli deyildi" söyləyir Bir pillə aşağı enək -"Artıq düşünmürəmki..." söyləyir Bir pillə aşağı enək -"Unudacağam, bacarağam, unudacağam" söyləyir... Bir pillə də aşağl enək -"Unutmalıyam? Niyə? Məni sevmir deyə?"söyləyir... Bir pillə də aşağı enək -"Hələ də ümidlə gözləyirəm" söyləyir... Son pilləyə ürəyin ən dərinliyinə enək-"Mən hələ də onu sevirəm..." söyləyir... Bəzən biz unutdum desəkdə ürəyimizin ən dərinliyində bunu qəbul edə bilmirik. Ürəyimizin dərinliyində bir ümid yaşayır. O ümid hamıdan gizlənir. Hətta özümüzdən belə gizlənməyi bacarır. Bəlkə də o gizlənmir sadəcə biz axtarmayırıq. Oyundakı kimi o gizlənir biz isə axtarmaq əvəzinə gözümüzü yumub gözləyirik. Gözləyirik... loading... 100


Millət Vəkili: “Bu imkandan sərfəli və faydalı şəkildə istifadə etməliyik” – Yenicag.Az\nAna Səhifə Siyasət Millət Vəkili: “Bu imkandan sərfəli və faydalı şəkildə istifadə etməliyik”\nYeni Çağ Media Qrupu – Aprel 19, 2020 - 02:00\nMilli Məclisin deputatı Bəhruz Məhərrəmov özünün Facebook səhifəsində Biləsuvarlılara ürək dolusu müraciət edib.\n“Əziz dostlar, Əvvəlcə onu qeyd edim ki, Mübarizlər diyarında böyük əksəriyyətin sevgi və rəğbətini hiss etməkdəyəm və buna görə hər birinizə çox təşəkkürlər! Hətta seçki marafonunda qaralama və böhtan yolunu tutanların böyük əksəriyyətindən təqdir mesajları almaqdayam.\nHəqiqətən deputatınız olmaq böyük şərəfdir! Lakin, cəmiyyət yekcins deyil, hamı eyni mövqedə, əqidədə, düşüncədə ola bilməz. Bilirsiniz ki, telefonlarımız daim açıqdır, rəsmi səhifəmizə gələn elə bir məktub yoxdur ki, cavablandırmayaq, yəni 7/24 seçicinin bizə əli çatır.\nHesab edirəm ki, cənab İlham Əliyev və Mehriban Xanım Əliyevanın islahat çağırışlarına qoşularaq seçkiyə qatılan adam kimi, bunu etmək həm mənəvi borcum, həm də vəzifəmin tələbidir. Lakin, son günlər bu imkanlardan sui-istifadə halları ilə üzləşirik. Aidiyyatsız ittihamlar alırıq, məsələn, “niyə Biləsuvarda su yoxdur?!” Birincisi, mən ay yarımdır ki, işə başlamışam, su problemi isə azı 30 ildir Biləsuvarda mövcuddur.\nDüşünək, özümüzə sual verək, bu məsələdə deputat nə edə bilər? Deputatın səlahiyyəti ümumiyyətlə nəyə çatır?!\nDeputat vasitəçidir, mən də vasitəçiniz kimi, bu problemi 3 dəfə Milli Məclisin iclasında qaldırmışam, 2 dəfə hökumətə, 2 dəfə aidiyyatı struktura həm yazılı, həm şifahi müraciət etmişəm, bundan sonra da, ta məsələ həllini tapana qədər bütün imkanlardan istifadə edəcəm!\nƏlimizi vicdanımıza qoyaq, Biləsuvarın bu və ya digər problemlərini indiyədək hansısa tribunadan eşitmişdizmi? Yaxud bəziləriniz məni ittiham edirsiz ki, “niyə 190 manatlıq yardım almağınız barədə qərar vermirəm”?!\nDostlar, bir düşünün, görün nə tələb edirsiz!\nDeputat yardım barədə qərar verəndir, ya yardım məbləği müəyyən edən?\nMən Sizin nümayəndəniz kimi, 2 dəfə yardım məsələsini Parlamentdə gündəmə gətirmişəm, başqa nə edə bilərəm?\nƏziz soydaşlar, mən tam qanun çərçivəsində ayda iki dəfə qəbul keçirməklə sakit iş qrafiki də seçə bilərəm, bir daha deyirəm, tam qanuni. Lakin bütün sutkanı sizin üçün əlçatan olmaqla illərdən yığılıb qalan problemlərin digər orqanlarla birlikdə həllinə çalışıram.\nBilin ki, cənab Prezidentin rəhbərliyi ilə çox vacib bir dönəm başlayıb, bu dövrdən Biləsuvar olaraq böyük faydalarla çıxa bilərik. Ona görə də, aramızdakı kommunikasiyanı pozmayaq, mənim niyyətim odur ki, seçici deputatına bir zəng, bir mesaj qədər yaxın olsun.\nAmma biz bu imkandan ümumi işimizə mane olan formada yox sərfəli və faydalı şəkildə istifadə etməliyik. Hər birinizə böyük hörmətlə..”


Səfirlik nümayəndələri tələbələri Fransada təhsil və təqaüd imkanları barədə məlumatlandırıb – Gəncə Dövlət Universiteti\nSəfirlik nümayəndələri tələbələri Fransada təhsil və təqaüd imkanları barədə məlumatlandırıb\nMayın 24-də Gəncə Dövlət Universitetinin Xarici dillər fakültəsində təhsil alan tələbələrlə Fransanın Azərbaycandakı Səfirliyinin nümayəndələrinin görüşü təşkil olunub.\nQarşılıqlı əməkdaşlıq məqsədi daşıyan görüşdə xarici dillər fakültəsinin dekanı Əjdər Əsgərov, Fransız dili kafedrasının müdiri Məhərrəm Orucov, həmçinin Fransanın Azərbaycandakı Səfirliyinin nümayəndələri – Attaşe xanım Moren Rab və və Camous Fransın assistenti Mədinə Mollayeva iştirak ediblər.\nSəfirliyin nümayəndələri tələbələrə Fransada təhsil almağın gənclərin gələcək karyerasına müsbət təsiri və Fransız höküməti tərəfindən təşkil olunmuş təqaüdlər kompanyası haqqında geniş məlumat veriblər.\nSonda tələbələrin sualları səfirlik nümayəndələri tərəfindən cavablandırılıb.\nUniversitet əməkdaşı Beynəlxalq “Ailə günü” bayramında təmsil olunub\tUniversitetdə “Sosial işin təşkili: dünya təcrübəsi, metodlar, standartlar” mövzusunda tədbir keçirilib


"Sirvansahlar Sarayı Kompleksi" Dövlət Tarixi-Memarlıq Qoruq-Muzeyi\nÜnvan: Bakı, AZ1004 "içəri şəhər". Qəsr döngəsi, 76 Telefon: (99412) 49210 73; 492 83 04\nFiliallar: «Qız qalası» (içəri Şəhər - Qız Qalası); «Atəşgah» (Suraxanı - Atəşgah)\nQısa məlumat: Qoruq-Muzey Şirvanşahlar dövlətinin qüdrətli hökmdar-larının bənzərsiz iqamətgahı olan Şirvanşahlar Saraymı qoruyur. Şirvanşahlar Sarayı 35-ci Şirvanşah I Xəlilullah tərəfindən XV-XVI əsrlərdə ucaldılmışdır. Bu kompleks 52 otaqlı saray binasını, «Divanxananı», XV əsrdəyaşamışsarayalimi Seyid Yəhya Bakuvinin (Şirvanı) türbəsini, «Şərq» portalını, saray məscidini, şahm ailəsinə mənsub türbəni, qədim saray hamamını və70 pilləli yeraltı su anbarı olan şah ovdanını özündə birləşdirir. Onun tikililəri «içəri Şəhər»in təpələrindən birinin ən yüksək nöqtəsində yerləşir.\nFiliallar haqqında qısa məlumat: «Qız qalası» «içəri şəhər»in cənub-şərq hissəsində ucalır. «Qız qalası» Bakı şəhərinin rəmzidir. Azərbaycan memarlığının bu təkrarolunmaz abidəsi iki mərhələdə inşa edilib: abidənin hündürlüyü 13,7 m. qədər ucalan aşağı hissəsi bir çox Azərbaycan alimlərinin hesab etdikləri kimi, e.ə. VII-VI əsrlərə aid edilir. XII əsrdə isə yenidənqurma işləri aparılmışdır.\nOd məbədi «Atəşgah» Bakıdan 30 km. aralı, Abşeron yarımadasının Suraxanı qəsəbəsinin cənub-şərq hissəsində yerləşir. «Atəşgah» XVII-XVIII əsrlərdə tikilmişdir. XVIII əsr ərzində məbədin ətrafında bir-birinin yanında ibadətxana və hücrələr, karvansara tikilib düzəldilir. XIX əsrin əwəlində isə məbəd artıq bizim günlərə gəlib çıxdığı şəkli almışdır. Məbəd-səcdəgah hind tacirlərinin vəsaiti ilə tikilmişdir. 1975-ci ildə burada bərpa işləri aparılmışdır.


13:10 08 Oktyabr 2020 Oxunub : 944\nSabah Bakıda və Abşeron yarımadasında havanın dəyişkən buludlu olacağı, əsasən yağmursuz keçəcəyi gözlənilir. Şimal-şərq küləyi əsəcək, gündüz cənub-şərq küləyi ilə əvəz olunacaq.\nMilli Hidrometeorologiya Xidmətindən Azvision.az -a verilən məlumata görə, havanın temperaturu Abşeron yarımadasında gecə 11-14, gündüz 19-22, Bakıda gecə 11-13, gündüz 19-21 dərəcə isti olacaq. Atmosfer təzyiqi normadan yüksək 773 mm civə sütunu təşkil edəcək, nisbi rütubət gecə 60-70, gündüz 40-45 faiz olacaq.\nPrezidentin xalqa müraciəti - YENİLƏNİB+VİDEO\nXudafərin körpülərinin UNESCO-ya salınması məqsədilə tədbirlər keçiriləcək\n"Onların başından elə zərbə vurduq ki, çətin ayılsınlar" - İlham Əliyev


"Bakıelektrikşəbəkə"nin kapitalı artırılacaq\n2 Oktyabr 2010 14:07 (UTC+04:00)\nAzərbaycan Qiymətli Kağızlar üzrə Dövlət Komitəsi "Bakıelektrikşəbəkə" ASC-nin 180 milyon manat həcmində olan sadə adlı sənədsiz səhmlərini qeydiyyata alıb. Bu barədə şənbə günü Qiymətli Kağızlar üzrə Dövlət Komitəsindən verilən məlumatda deyilir.\nEmissiya prospektinə hər birinin nominal dəyəri iki manat olmaqla 90 milyon səhm daxildir. Elektrik şəbəkəsi səhmlərinin 100 faizli sahibi olan İqtisadi İnkişaf Nazirliyi səhmlərin yerləşdirilməsində imtiyazlı hüquqlara malikdir.\n"Bakıelektrikşəbəkə" Azərbaycan paytaxtında elektrik enerjisinin verilişi və paylanması ilə məşğul olur. O, elektrik enerjisini ölkənin digər regionlarında enerjinin istehsal və yayılması ilə məşğul olan "Azərenerji" SC-dən alır.\n"Bakıelektrikşəbəkə"nin nizamnamə kapitalı 85 milyon manat təşkil edir. Yeni səhm emissiyası yerləşdirildikdən sonra kapital 265 milyon manata çatdırılacaq.\nOktyabrın 2-nə olan rəsmi məzənnə 0,8026 AZN/USD təşkil edir.


Yigmamiz İslamiadanin bu gununu 13 medalla basa vurub - Azadliq Xeber\nYigmamiz İslamiadanin bu gununu 13 medalla basa vurub\n2017-05-16T23:20 xeber – Azərbaycan millisi Bakıda keçirilən IV İslam Həmrəyliyi Oyunlarının 5-ci gününü 13 medalla başa vurub.\nSputnik Azərbaycan-ın məlumatına görə, idmançılarınız bu gün 8 qızıl, 1 gümüş və 4 bürünc mükafat əldə ediblər.\nBununla, yığmamızın İslamiadadakı ümumi medal sayı 81-ə çatıb. 41 qızıl, 24 gümüş və 16 bürünc medalı olan Azərbaycan millisi komanda hesabında 2-ci pillədə qalıb. Yarışda ən çox medal qazanan isə Türkiyə millisidir — 115 medal. Onlardan 43-ü qızıldır.


Tahir Kərimov Salyandakı villasını neçiyə satır? Eldar Mahmudov ifadə verməyib – AÇIQLAMA İbrahim Tatlısəs Günelə nişanda nə hədiyyə etdi? “I sinfə başlayanlarla məzunlar arasında 5 Fikrət Fəraməzoğlunun həbs müddəti uzadıldı – Mə Nazir Mirqafar Seyidovun işdən çıxardığı rəisə y Sevindik Hətəmovun “perepiska əməliyyatı&# “Jurnalistlərə imtiyaz vermək çox çətindir” FETÖ-nün ordudakı imamının yerini deyənə 4 milyo Azercell 3 nominasiya üzrə “Stevie” mükafatını R “Lənkəranski” 500 min dollara killer Dövlət bu il saytlara maliyyə ayıracaqmı?- Vüqar Rəhimzadə açıqladı\n10 İyun 2016 / 19:24 / Baxış sayı: 3070 Dünən Prezident yanında Kütləvi İnformasiya Vasitələrinin İnkişafına Dövlət Dəstəyi Fondu (KİVDF) KİV layihələrinin maliyyələşdirilməsi ilə bağlı yeni müsabiqə elan edib.\nCari ilin II yarısı üçün nəzərdə tutulan müsabiqədə 19 istiqamət nəzərdə tutulub. 3 ildə müntəzəm nəşr olunan, dövriliyi həftədə 1 dəfədən və tirajı 2500 nüsxədən az olmayan, hər buraxılışından ən azı 1000 nüsxəsi satılan və ya abunə yolu ilə yayılan qəzetlər müsabiqədə iştirak edə bilər. Hər layihə üçün maksimum məbləğ 60 min manat müəyyən edilib. Müsabiqədə iştirak etmək istəyən qəzetlər tələb olunan sənədləri iyunun 10-dan 24-dək təqdim etməlidir.\nKİVDF-nin Müşahidə Şurası üzvü Vüqar Rəhimzadə Tezis.az-a açıqlamasında elan olunan müsabiqənin əsas məramını açıqlayıb. O xatırladıb ki, Azərbaycan Prezidenti yanında Kütləvi İnformasiya Vasitələrinin İnkişafına Dövlət Dəstəyi Fondu bilavasitə prezident İlham Əliyevin təşəbbüsü ilə yaradılmış təşkilatdır.\nVüqar Rəhimzadənin sözlərinə görə, qarşıya qoyulmuş məqsəd Azərbaycanda müstəqil mətbuatın daha da dayanıqlı olması, iqtisadi baxımdan inkişafı və bütövlükdə jurnalistikanın peşəkarlaşması ilə bağlı idi: “Elan olunan layihələr əsasən müstəqil mətbuatın inkişafına yönəlib. Dövlət qurumlarını təmsil edən mətbuat orqanları bu layihələrdə iştirak eləmir. 2009-cu ildən fəaliyyət göstərən KİVDF tərəfindən mətbuat orqanlarına hər il kifayət qədər maliyyə vəsaiti ayrılıb. Həmin vəsaitlər ölkənin aparıcı qəzetləri arasında bölünür. Dünən elan edilən müsabiqəni də bu işlərin davamı saymaq olar. Şərtlər açıqlanıb, Fondun əsasnaməsində təsdiq olunan 19 istiqamət üzrə mövzular müəyyən olunub. Ölkə qəzetləri, jurnalistlər elan edilmiş bu mövzulara uyğun yazılar dərc eləməlidir. Növbəti müsabiqə Azərbaycan mediasının imkanlarının daha da yaxşılaşmasına xidmət göstərən bir layihədir. Azərbaycan jurnalistləri müvafiq istiqamətlər üzrə öz peşəkarlıqlarını ortaya qoyacaq, yüksək səviyyədə yazılarla çıxış edib, təkcə Azərbaycan oxucuları üçün deyil, dünya media məkanına müəyyən təsirini göstərəcək”.\nV.Rəhimzadə onlayn mediaya da analoji yardımlar göstəriləcəyini istisna etməyib: “Mətbuat Şurasında da, KİVDF-nin Müşahidə Şurasında da onlayn mediaya maliyyə yardımı ayrılması istiqamətində müzakirələr gedir. Hətta ötən il möhtərəm prezidentlə Mətbuat Şurası İdarə Heyətinin üzvləri arasında görüşdə də bu təklif səsləndi. Bu məsələnin araşdırılıb baxılması da tapşırıq kimi qarşıya qoyuldu. Bununla bağlı müəyyən məsələlər araşdırılır və müzakirələr gedir. Bir sözlə, proses gündəmdədir. Bu istiqamədə incəliklər var, Azərbaycanda elektron media orqanları sayca çoxdur, jurnalistin peşə-davranış qaydalarına riayət edən kifayət qədər sayt var. Eyni zamanda qüsurlu, öz şəxsi məqsədlərinə xidmət edib etik kodeksləri sistemli şəkildə pozan elektron media orqanları da var ki, bununla bağlı araşdırmalar və monitorinqlər aparılır”.


Hacıqabulda yenə narkotik…\n12 İyn. 2018 19:47\nHacıqabul Rayon Polis Şöbəsinin Narkotiklə Mübarizə Qrupunun əməkdaşları tərəfindən narkotiklərin qanunsuz dövriyyəsinin qarşısının alınması istiqamətində növbəti uğurlu əməliyyat tədbiri həyata keçirilib. RPŞ-nin əməkdaşlarının keçirdiyi əməliyyat-axtarış tədbirləri nəticəsində narkotik vasitələrin qanunsuz dövriyyəsi ilə məşğul olmaqda şübhəli bilinən Göyçay rayon sakini Rüstəm Səmədov və Ağdaş rayon sakini Tahir Məmmədov saxlanıb. R.Səmədova məxsus avtomobilə baxış keçirilən zaman oradan ümumi çəkisi 75,174 qram heroin aşkar edilərək götürülüb.\nDindirilmə zamanı həmin şəxslər narkotik vasitəni Şirvan şəhər sakini Yusif Abbaszadədən aldıqlarını etiraf edib. Təxirəsalınmaz istintaq-əməliyyat tədbirləri nəticəsində Y.Abbaszadə saxlanaraq şöbəyə gətirilib.\nSaxlanan şəxslər götürülmüş maddi sübutla birgə istintaqa təhvil verilib.\nFaktla bağlı cinayət işləri başlanıb. Araşdırmalar aparılır.


Taner Yıldız: "Azərbaycan qazı ucuzdur" » Qadin.Net ~ İlk milli qadın portalı\nTaner Yıldız: "Azərbaycan qazı ucuzdur"\n"Müqaviləyə əsasən Azərbaycan qazı Rusiya təbii qazından daha ucuz qiymətə razılaşdırılıb".\nANS PRESS-in məlumatına görə, bunu Türkiyənin energetika və təbii ehtiyatlar naziri Taner Yıldız deyib.\nO bildirib ki, Şahdəniz qazı Türkiyəyə Rusiya qazından daha ucuz qiymətə nəql edilir: "Hazırda Rusiya ilə yeni bir layihə olmasına baxmayaraq bu gerçək dəyişməyib. Azərbaycan təbii qazı Rusiya qazından daha ucuzdur", - deyə nazir bildirib.\nTaner Yıldız həmçinin Türkiyə-Rusiya arasında təbii qazın alqı-satqısı məsələsinə də toxunub. Nazir mətbuatda yayılan məlumatların əsassız olduğunu deyib və həmin xəbərləri təkzib edib.\nO bildirib ki, Rusiyadan təbii qaz alışında 10,25%-lıq endirim əldə edilib və bu Türkiyə üçün uğurlu nəticə olaraq qəbul edilməlidir.\nTaner Yıldız: "Türkiyə Rusiyadan qazın qiymətləri üçün endirim tələb edəcək"\nO bildirib ki, Rusiyadan təbii qaz\nalışında 10,25%-lıq endirim əldə\nedilib və bu Türkiyə üçün uğurlu\nnəticə olaraq qəbul edilməlidir.


Milli QHT Forumunun İctimai Nəzarət Mərkəzinin onlayn konfransı keçirilib - AZƏRTAC – Azərbaycan Dövlət İnformasiya Agentliyi\nAprelin 23-də Azərbaycan Milli QHT Forumunun təşəbbüsü, bir sıra QHT-nin iştirakçılığı ilə yaradılan MQF İctimai Nəzarət Mərkəzinin “İctimai nəzarətin təmin olunması və qarşıda duran vəzifələr” mövzusunda ilk onlayn konfransı keçirilib. Konfransda bir sıra dövlət qurumlarının, QHT-lərin və KİV-lərin nümayəndələri iştirak ediblər.\nMQF-in mətbuat xidmətindən AZƏRTAC-a bildiriblər ki, konfransı açan Forumun prezidenti Rauf Zeyni Prezident İlham Əliyevin vətəndaş cəmiyyəti institutlarına çağırışına əsasən ölkədə ictimai nəzarətin genişləndirilməsinin vacibliyini vurğulayıb. Qeyd edib ki, Prezidentin QHT-lərə Dövlət Dəstəyi Agentliyinin yaradılması haqqında Fərman imzalaması QHT-lər tərəfindən yüksək qiymətləndirilir.\nPrezident Administrasiyasının QHT-lərlə iş və kommunikasiya şöbəsinin məsul əməkdaşı Vüsal Quliyev bildirib ki, cəmiyyətin bütün sahələrində islahatların həyata keçirildiyi, mühüm iqtisadi dəyişikliklərin baş verdiyi bir dövrdə vətəndaşlarımız üzləşdikləri problemləri müvafiq qurumlara bildirməkdən çəkinməməlidirlər. QHT-lər və media ictimai nəzarətin tətbiqində mühüm rol oynamalıdır. Bundan başqa, ictimai nəzarət təşkilatları da öz fəaliyyət prinsipini yüksək səviyyədə təşkil etməli, bu prosesə nüfuzlu ziyalıların, ictimai-siyasi xadimlərin, fəal həyat mövqeyi tutan vətəndaşların cəlb olunması ilə müzakirələr təşkil edilməlidir. Keçirilən konfrans bu baxımdan böyük əhəmiyyət daşıyır.\nAzərbaycan Respublikasının insan hüquqları üzrə müvəkkili (ombusdman) Səbinə Əliyeva bildirib ki, bu konfrans cəmiyyətimiz üçün olduqca aktual məsələləri əhatə edir. Vurğulanıb ki, Azərbaycan dövləti mərkəzi və yerli icra hakimiyyəti, eləcə də yerli özünüidarəetmə orqanlarına ictimai nəzarətin gücləndirilməsində maraqlıdır. O, həmçinin QHT-lərin bu prosesdə fəaliyyətini dəstəklədiyini qeyd edib.\nDigər çıxış edənlər mövcud problemlərə və ictimai nəzarətin təmin olunmasına dair fikirlərini bildiriblər.\nSonda Səbinə Əliyeva və Vüsal Quliyev ictimai nəzarət sahəsində irəli sürdükləri fikirlərə və göstərdikləri fəaliyyətə görə tədbir iştirakçılarına minnətdarlıqlarını bildiriblər.\nAZERTAG.AZ :Milli QHT Forumunun İctimai Nəzarət Mərkəzinin onlayn konfransı keçirilib


MATC.AZ: 5-ci, yoxsa sonuncu yer?\n5-ci, yoxsa sonuncu yer?\nTopaz Premyer Liqasının III dövrəsinin son oyununda "Zirə" ilə "Keşlə" üz-üzə gələcək. Matc.az saytı xəbər verir ki, turnir cədvəlində qonşu olan komandaların dueli autsayderlər zonasını daha çox maraqlandırır.\nPaytaxt təmsilçilərinin eyni xala malik olmaları görüşə marağı ikiqat artırır. Qalibiyyət onları 5-ci pilləyə yüksəldə, məğlubiyyət isə sonuncu yerə yuvarlada bilər. Təbii ki, "Sabah" - "Sumqayıt" görüşünün nəticəsinin də buna təsiri olacaq.\nHər iki komanda mövsümün ikinci yarısını qeyri-stabil keçirir. Xüsusən də, "Zirə"nin ardıcıl nə qələbə, nə də məğlubiyyət seriyası olması diqqətçəkən məqamdı. Ancaq digər tərəfdən Samir Abasovun kollektivinin getdikcə toparlandığını da vurğulamaq olar. 5 oyundu məğlubiyyət üzü görməyən zirəlilər 2 qələbə, 3 heç-heçəyə imza atıblar. Ötən turda "Qarabağ"dan xal almaları xüsusi diqqət çəkilməli olan məqamdı.\n"Keşlə" isə ilə uğursuz başlanğıc etməsinə baxmayaraq, getdikcə daha yaxşı nəticələr göstərməyə başladı. Tərlan Əhmədovun yetirmələri son 4 qarşılaşmanın 2-də qələbə qazanıb, 1-də heç-heçə ediblər.\n"Zirə" son 5 ev oyununda "Keşlə"yə uduzmayıb ki, qonaqlar bu tilsimi qırmalıdılar. Ancaq digər tərəfdən bu komandaların axırıncı 4 duelinin 3-də "Keşlə"nin qələbə qazanması və 1-də bərabərlik qeydə alınması da diqqətçəkən məqamdı.\nKomandalar heyətlə bağlı ciddi problem yaşamırlar. "Keşlə"də yalnız Amil Yunanov cəzalı durumda idi. Ancaq hücumçu da artıq cəzasını çəkib. Paytaxt təmsilçilərinin son turda müsbət nəticə göstərmələri sabahkı oyun öncəsi onlara əlavə stimul verəcək. Bu da gərgin mübarizə vəd edir.


Azərbaycan Respublikasının Prezidenti yanında Bilik Fondu və Qubadlı Rayon İcra hakimiyyətinin birgə təşkilatçılığı ilə Azərbaycanın Milli Qəhrəmanı, idman ustası, əməkdar məşqçi, dəfələrlə yunan-Roma güləşi üzrə keçmiş SSRİ-nin çempionu olmuş batalyon komandiri, mayor Əliyar Yusif oğlu Əliyevin anım mərasimi keçirilib.\nƏvvəlcə AMEA Gənc Alim və Mütəxəssislər Şurasının, Milli Qəhrəmanları Tanıtma İctimai Birliyinin üzvləri, Bilik Fondunun könüllüləri, Qubadlı və Nərimanov rayon məktəblərinin müəllim və şagirdləri, komandirin silahdaşları Bakıda Milli Qəhrəmanın adını daşıyan küçədə ucaldılmış abidə kompleksi önünə tər qərənfillər düzüblər. Ə.Əliyevin komandir, kəşfiyyatçı, partizan, məşqçi, güləşçi kimi keçdiyi şərəfli ömür yolu xatırlanıb.\nMəktəblilərin ifasında Azərbaycana, Şəhidlərə həsr olunmuş şeirlər səslənib.\nSumqayıt şəhərində yerləşən Qubadlı rayonu Q.İlyasov adına tam orta məktəbdə rayon ictimaiyyəti nümayəndələrinin iştirakı ilə “Yaşar ürəklərdə, dillərdə adın...” mövzusunda tədbir keçirilib.\nTəhsil ocağının direktoru, Bilik Fondunun Qubadlı rayonu üzrə nümayəndəsi Hümbət Hümbətəliyev məktəbin bədən tərbiyəsi müəllimi olmuş Əliyar Əliyevin qəhrəmanlıqlarından danışıb. Rayonda Bilik Fondu və İcra hakimiyyətinin dəstəyi ilə hərbi-vətənpərvərliyin təbliği istiqamətində keçirilən maarifləndirici tədbirlərin böyüməkdə olan nəslin təlim-tərbiyəsindəki əhəmiyyətindən bəhs edib. Direktor 136 yaşlı təhsil ocağının məzunlarından 20 nəfərin şəhidlik zirvəsinə yüksəldiyini, 6 gəncin Milli Qəhrəman adına layiq görüldüyünü fəxrlə bildirərək, şəhidlərin şərəfli ömür yolunun gənclər üçün örnək olduğunu vurğulayıb.\nBilik Fondunun Ölkədaxili layihələr sektorunun müdiri, Milli Qəhrəman haqqında “Dağlar oğlu” kitabının və sənədli filmin ssenari müəllifi Hacı Abdullanın Şəhid komandirlə bağlı xatirələri tədbir iştirakçılarının marağına səbəb olub.\nQubadlı rayon icra hakimiyyəti başçısının müavini – İctimai-siyasi və humanitar məsələlər şöbəsinin müdiri Xoşqədəm Alıyeva Milli Qəhrəman Ə.Əliyevin adının təkcə Qubadlıda deyil, respublikamızın bütün guşələrində daim sevgi ilə yad edildiyini vurğulayıb. Ümummilli lider Heydər Əliyevin tapşırığı ilə Bakının N.Nərimanov rayonunda Milli Qəhrəmanın adına olan küçədə ailəsinə mənzil verildiyini, təhsil aldığı məktəbin onun adını daşıdığını, haqqında poema, şeirlər, xatirə kitabları yazıldığını, sənədli filmlər çəkildiyini deyib. O, bildirib ki, Əliyar Əliyev bir ailənin yox, bütün Azərbaycanın övladıdır: “Əliyar Əliyev həmişə yaşayacaq, azərbaycanlıların fəxr yeri olacaq”. X.Alıyeva Qubadlıların Prezident, Ali Baş Komandan İlham Əliyevin qətiyyəti sayəsində torpaqlarımızın azad ediləcəyinə inamını vurğulayıb.\nŞəhid komandirin hərbçi oğlu, mayor Emin Əliyev atasının xatirəsinə göstərilən ehtirama görə Bilik Fonduna və Qubadlı Rayon İcra Hakimiyyətinin rəhbərliyinə minnətdarlığını bildirib.\nMəktəblilərin təqdim etdiyi ədəbi-bədii kompozisiya tədbir iştirakçıları tərəfindən alqışlarla qarşılanıb.\nBilik Fondunun rayon nümayəndəsinin təşəbbüsü ilə Şəhidlərin xatirəsinə ehsan süfrəsi açılıb, əziz ruhlarına Quran oxunub.


TOEFL və Pre-TOEFL Beynəlxalq İngilis Dili Test Sistemi\nBeynalxalq Sertifikat İmtahanları\nCəfər Cabbarlı 44, Bakı (Caspian Plaza)\nBEYNALXALQ SERTİFİKAT İMTAHANLARI\nİNGİLİS DİLİ DƏRSLİKLƏRİ\nRUS DİLİ DƏRSLİKLƏRİ\nİngilis dili bilik və səviyyə testi olan TOEFL (Test of English as a Foreign Language) xaricdə təhsil almaq və ya təhsilini dəvam etdirmək istəyən şəxslər üçün çox vacibdir. Avropanın bir çox universitetleri ilə yanaşı Kanada, Amerika kimi ölkələr də öz namizədlərini bu testin nəticələri ilə müqayisə və qəbul edir.\nAna dili inglis dili olmayan tələbələrin universitetlərə müraciəti zamanı TOEFL dil imtahanı böyük rol oynayır, lakin yalnız təhsillə bağlı müraciətlərdə deyil viza müaciətlərinda da tələb olunur və mühüm rol oynayır. TOEFL testi 140-dan çox ölkədə 8000-dən çox müəssisədə keçərlidir. İmtahanın nəticəsi iki il müddətində aktivdir. Maksimum bal 120-dir və imtahan oxuma, yazma, danışma və dinləmə bölmələrindər ibarətdir.\nƏgər siz İnglis dilini peşəkar səviyyədə bilirsinizsə, TOEFL imtahanına hazırlaşmaq sizin bir ay və ya daha az vaxtınızı alacaq. Siz ancaq imtahan strukturuna və test biliklərinə yiyələnməklə imtahada istədiyiniz nəticəni əldə edə biləcəksiniz. Digər bir tərəfdən dil bacarıqları zəif olanlar isə birbaşa TOEFL hazırlaşmağa başladığı zaman dinləmə bölümündə deyilənləri anlamaqda, oxuma bölümündə mətnlərin məğzini anlasa da detallarını qavramaqda çətinlik çəkəcək. Buna görə də çətinlik çəkənlərə və ya özünü birbaşa TOEFL hazırlaşmağa hazır hiss etməyənlərə Pre-TOEFL dərslərinə qatılmağı məsləhət görürük.\nDaha əvvəlki test formatlarından fərqli olaraq, (TOEFL iBT) dörd müxtəlif hissədən ibarətdir (oxuma, dinləmə, danışma və yazma) və ümumi olaraq təxminən dörd saat çəkir.\nDörd hissədən hər birindən 30 xala qədər toplamağa nail ola bilərsiniz, bu da toplamda maksimum balın 120 olduğu göstərir.\n1. Oxuma (60 - 100 dəqiqə)\n3-5 qısa mətn sizə veriləcək (təxminən 700 söz). Mətnlər akademik mətnlər olub müxtəlif mövzuları (məsələn, astronomiya, tarix, biologiya və s.) əhatə edir.\nBir mətni oxuduqdan sonra məzmunu və qrammatikası haqqında 12-14 çoxseçimli suala cavab verməlisiniz.\nMətnləri oxumaq üçün vaxt kifayət qədər qısadır, belə ki, mətnləri bir dəfə oxuyun, sualları cavablandırmaq üçün paraqrafları hissə-hissə və diqqətlə oxuyaraq cavablandırın.\nMətnlər adətən asan olur; yalnız bir neçə terminologiya və az tanınmış sözlər istifadə olunur ki bunlar mətni tam anlamağı çətinləşdirir. Bu sözlərin də mənasını diqqətli oxuduğunuz zaman kontekstdən anlaya bilərsiniz.\n2. Dinləmə (60 - 90 dəqiqə)\nBu bölmə akademik mətnləri və müzakirələri anlama qabiliyətinizi test edir.\nSinifdə baş tutan 4-6 müxtəlif mühazirə və müzakirələr, eləcə də universitet həyatına dair ümumi mövzular barədə 2-3 söhbət eşidəcəksiniz.\nHər bir dinləmə hissəsi təxminən 3-5 dəqiqədir və yalnız bir dəfə səsləndirilir. Bununla belə, bu dinləmə verilmiş vərəqlər üzərində qeydlər aparmağınız üçün yetərlidir.\nDinlədikdən sonra, mühazirə/söhbət məzmunu haqqında 5-6 çoxseçimli suallara cavab verməlisiniz.\n3. Danışma (20 dəqiqə)\nBir çox insan üçün, bu sistemə öyrəşməmiş insanlara danışma sessiyası ən çətinidir. Digər testlərdən (məsələn, IELTS) fərqli olaraq, imtahan götürənlər tərəfindən fərdi olaraq müsahibə aldığınız yerdə, TOEFL testinin danışma hissəsi tamamilə kompüterdə bir qulaqlıq vasitəsilə keçirilir. Cavabınız qeyd olunur və daha sonra qiymətləndirmə test mərkəzinə göndərilir. İmtahanın danışıq hissəsi təqribən 5 dəqiqə çəkir və bu bölmə iki hissədən ibarətdir.\nİlk öncə kiçik bir sual verilir (məsələn, restoranda yemək yeməyi yoxsa evdə pişirməyi üstün tutursunuz?). Hazırlıq müddətiniz 15 saniyədir və ondan sonra təxminən 45 saniyəlik bir cavab verməlisiniz.\nİkinci hissənin tapşırığını tamamlamaq üçün qısa bir mətni oxumaq və ya kiçik bir bölməni dinləmək lazım gəlir. Dinləmə və ya qısa mətn oxumaya əsaslanan bu bölmədə qeyd yazmaq üçün 30 saniyə hazırlıq vaxtınız var və 60 saniyə müddətində tapşırığın ikinci hissəsi barədə danışmalısınız.\nVaxt məhdud olduğundan, cavab vermə vaxtı sizi yönləndirəcək əhəmiyyətli açar sözləri yazın.\n4. Yazı (50 dəqiqə)\nİnşa yazmaq bölməsi iki hissədən ibarətdir:\n1. İnteqrativ inşa yazma\nBu hissədə qısa mətni oxumaq və mətləblə əlaqəli söhbətə qulaq asmaq lazımdır. Bundan sonra bir suala yazılı cavab verməlisiniz.\nAdətən, mətnin ən vacib hissələrini və dinləmə hissəsini ümumiləşdirməlisiniz və ikisi arasındakı əlaqəni 300 sözlə ifadə edəcək şəkildə yazmalısınız.\nCavabınızı yazarkən, mətn sizə yenidən göstəriləcək və eyni zamanda yazdığınız sözlərin sayını ekranda görəcəksiniz.\nVaxt tamam olduqdan sonra mətn dərhal gizlənəcək və artıq redaktə edə bilməyəcəksiniz.\n2. Yaradıcı inşa yazma hissəsi\nMübahisəli mövzuyla əlaqədar bir sual alacaqsınız və bu mövzu ilə əlaqədar razılaşdığınızı göstərən və ya inkar edən fikirlərinizi yazmaq üçün 30 dəqiqəniz olacaq. Adətən, burada verilən suala hə/yox cavabı tələb edir.\nDigər inşada olduğu kimi 300 söz məqbuldur.\nYazarkən, yaxşı qurulmuş mətnin məzmundan və ya faktiki rəydən daha vacib olduğunu unutmayın. Bəzən əks fikir üçün arqumentlər tapmaq asan ola bilər, hətta sizin şəxsi inancınız olmasa belə.\nQiymətləndirmə zamanı müxtəlif fikirlərinizi, arqumentlərinizi və nəticələrinizi əlaqələndirmək üçün istifadə etdiyiniz bağlayıcı sözlərə xüsusi diqqət yetirilir.\nFəlsəfəmiz sizə ən yaxşı təhsili verməkdir. Təlimlərimiz üçün yüksək standartlar qoyduq və təkcə qiymətlərin deyil, bütün xidmətlərin düzgün olmasını təmin etmək üçün çox diqqətlə çalışırıq. Bizim təlimlərimiz test edilir və istifadə sıınağından keçirilir. Təlimçilərimiz təhsil sahəsində ən yaxşılardır və həvəs və təcrübəmizdən əvvəl heyətimizin keyfiyyəti gəlir. Xidmətlərimizə daxil olan bir çox təlimlər keyfiyyət və dəyərin düzgün tarazlığını əldə etmək üçün diqqətli araşdırmalar nəticəsində formalaşdırılmışdır. Mükəmməllik mövzusunda bu həssaslığımız etibarımızın əsasıdır və tələbələrimizin bizə hər addımlarında yenidən müraciət etmələrinin səbəbi də budur.\nDərslər 90 dəqiqə həftədə 2 və ya 3 dəfə olmaqla keçirilir.\n•\t1 ay kurs\n•\tQeydiyyat üçün test imtahanı\n•\tHər ay dəyərləndirmə testi\n•\tMəzun imtahanı və referans məktubu\nNizami metrosunun yaxınlığında yerləşən Caspian Plazanın 11-ci mərtəbəsi. Liftən çıxan kimi sağ tərəfdə. Üzərində "British Languages" logosu.\n012 310 34 90\n050 505 25 56\n070 833 48 93 (WhatsApp)\nCopyright © 2017-2018 Sayt SMM-SEO.AZ tərəfindən hazırlanıb


12 iyul, 2019 [16:13]\nTədbirdə Sənaye Bitkilərinin istehsalı və Emalı Kooperativinin fermerlərin və emalçıların fəaliyyətinə verəcəyi müsbət töhfələr və yaranan perspektivlər barədə ətraflı məlumat verilib.\nTəsis yığıncağında çıxış edən Kənd Təsərrüfatı nazirinin müavini İlham Quliyev iştirakçıları nazir İnam Kərimovun adından salamlayaraq, ölkə başçısı cənab İlham Əliyevin bu sahəyə olan diqqət və qayğısı nəticəsində bu sahədə böyük nailiyyətlərin əldə olunduğunu bildirdi.\nDaha sonra kooperativlərin üstünlükləri barədə danışan nazir müavini bu yeniliyin fermerlərin fəaliyyəti üçün çox səmərələi olacağını qeyd etdi. O, Kooperativə üzv olacaq fermerlərin daimi alıcı imkanı və ölkə başçısı tərəfindən yeni imzalanan "Kənd təsərrüfatı məhsulları istehsalının subsidiyalaşdırılması Qaydası”na əsasən 10 faiz daha artıq subsidiya alacaqlarını, aqrotexniki dəstəklə təmin ediləcəklərini, torpaqların analizi zamanı əlavə güzəştlər əldə edəcəklərini söylədi.\nİştirakçılar qarşısında çıxış edən “Azərsun Holdinq”in İdarə Heyətinin üzvü Əhməd Gözəl Şirkətlər Qrupunun Müşahidə Şurasının sədri Abdolbari Goozalın adından qonaqları salamlayaraq kooperativin fəaliyyətinin bütün tərəflər üçün çox səmərəli olacağını bildirdi. Şəkər çuğunduru emalı nəticəsində melas və yanqar kimi yan məhsulların da əldə olunduğunu qeyd edən “Azərsun” rəsmisi ölkəyə melas idxalının tamamilə dayandırıldığını və çörək mayası istehsalının əsas komponenti olan bu məhsulun yerli məhsul hesabına təmin edildiyini diqqətə çatdırdı.\nSənaye bitkilərinin istehsalı və emalı kooperativinin yaradılması təşəbbüsünün faydalı olduğunu bildirən Əhməd Gözəl bütün üzvlərə uğurlar arzu etdi.\nKənd Təsərrüfatı nazirliyinin Fermerlər, assosiasiyalar və kooperativlərlə iş şöbəsinin müdiri Araz İsmayılov çıxış edərək , kooperativin iş mexanizmi barədə məlumat verdi .\nXərclər və risklərin bir neçə subyektə bölündüyü üçün kooperativə qoşulacaq şəxslərin daha çox qazanc əldə edə biləcəyini bildirdi.\nOnun sözlərinə görə satınalmanın vahid mərkəzdən həyata keçirilməsi, yeni texnologiyaların əlçatanlığı və kooperativin birlik kimi kredit resurslarından daha rahat istifadə etmə imkanı bütün üzvlər üçün yeni imkanlar və daha rahat fəaliyyət şəraiti yaradacaq.\nQeyd edək ki, Azərbaycan xalqının Ümummilli Lideri Heydər Əliyevin xeyir duası ilə inşasına başlanmış İmişli Şəkər Zavodu 2006-cı ildə cənab Prezident İlham Əliyevin iştirakı ilə açılaraq istismara verilib. Ölkəmizin qeyri-neft sektorunun ən böyük müəssisələrindən biri olan bu müəssisə “Regionların sosial-iqtisadi inkişafı Dövlət Proqramı”na uyğun olaraq insanların məşğulluğunun artırılması və sosial-rifah halının yüksəlməsində mühüm rol oynayır.\nSon illər ərzində, İmişli Şəkər Zavodunda illik 400 -450 000 ton şəkər çuğunduru emal edilir ki, bu da ölkənin şəkər tələbatının 11%-dən çoxunun yerli məhsul hesabına təmin edilməsinə şərait yaradır. Eyni zamanda, şəkər çuğunduru emalı zamanı yan məhsul kimi yaranan şəkər yonqarı mühüm yem bazası təşkil etməkdədir. Qeyd olunmuş həcmdə çuğundurdan təqribən 3000 baş südlük cins inəyin bəslənməsi üçün tələb olunan yem vahidi ödənilə billər.\nŞəkər çuğundurunun əkini və becərilməsi dövrü xarakter daşıyır, yəni eyni ərazidə çuğundur 4 ildən tez olmamaqla əkilməlidir.\nHəmçinin çuğundurdan sonra əkin planı düzgün tərtib edildiyi təqdirdə əkilən dənli btikilərinin məhsuldarlığı minimum 30-40% daha yüksək olur. Çuğundurun da daxil olduğu rotasiyalı əkin planına əməl edilərsə, burada həm əkinçilər üçün daimi iş, həm də əvvəlcədən proqnozlaşdırıla bilinən emal məqsədli daimi məhsullar əldə olunacaq.


“Laçına hücum görüntüsü yaradıb Şuşaya real zərbə endirmək çox parlaq əməliyyat idi...” » Veteninfo.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nƏsas səhifə “Laçına hücum görüntüsü yaradıb Şuşaya real zərbə endirmək çox parlaq əməliyyat idi...”\nTarix: 14.01.2021 12:58 Oxunma sayı: 240 Bölmə: SİYASƏT,\n2018-ci ildə, təxminən 2 il yarım əvvəl Rusiyanın düşüncə mərkəzlərindən birinin-strategiyaların və texnologiyaların analizi Mərkəzinin direktor müavini Konstantin Makiyenko "Moskovskiy Komsomolets” qəzetinə müsahibəsində Qarabağda müharibənin qaçılmaz olduğunu proqnozlaşdırmışdı. Və bu müharibədə Azərbaycanın qalib gələcəyini demişdi.\nVeteninfo.az xəbər verir ki, Makiyenkonun həmin müsahibəsi o vaxt yeni çapdan çıxan "Fırtınanı gözləyərkən: Cənubi Qafqaz” adlı kitabı ilə əlaqəli idi. Analitik kitabında Qarabağda hərbi əməliyyatların necə başlayacağını və sonrakı gedişatını proqnozlaşdırmışdı, Ermənistanın bu müharibədə məğlub olacağını qaçılmaz hesab edirdi. Hərçənd Azərbaycan ordusunun başlıca hücum istiqamətini proqnozlaşdırmaqda yanılmışdı.\nMakiyenko müsahibəsində deyirdi ki, münaqişə rayonundakı şərait Azərbaycan tərəfinin maksimal sayda atəş vasitələri cəlb etməklə birinci zərbə, özü də kifayət qədər kütləvi zərbə endirməsini tələb edir. "Bizim ekspertlərimiz hesab edirlər ki, Azərbaycan Silahlı Qüvvələrinin gələcək hipotetik zərbəsi çox güman ki, bu ssenari ilə inkişaf edəcək: o qədər də böyük olmayan, bir neçə on kilometr dərinliyə qəfil hücum, sonra tutulmuş mövqelərdə möhkəmlənmək, əldə olunmuş mövqeləri diplomatik cəbhədə möhkəmləndirmək və müəyyən vaxt sonra yeni həmlə. Zərbə dərhal və kütləvi şəkildə endiriləcək”,-Makiyenko iki il yarım əvvəl verdiyi müsahibədə deyirdi.\nRusiyalı analitik 2016-cı ilin aprel döyüşlərinin Ermənistan ordusunun zəif cəhətlərini üzə çıxardığını bildirirdi və deyirdi ki, erməni tərəfi təmas xəttinə sürətlə əlavə qüvvə cəmləşdirmək imkanında deyil. Azərbaycan isə təmas xətti yaxınlığında qısa zamanda 30 minlik qruplaşma formalaşdıra bilər. "Belə olan halda Əsgəran müdafiə rayonunun sürətlə yarılması və erməni tərəfinin səfərbərlik tədbirlərini başa çatdırmasına imkan vermədən Stepanakertin (Xankəndi) itirilməsi təhlükəsi var. Yəni Dağlıq Qarabağ əhalisinin yarıdan çoxunun yaşadığı rayon itirilə bilər. Müdafiənin tamlığı isə pozulacaq”,-Makiyenko belə təxmin edirdi.\n"Biz təxmin edirdik ki, Qarabağ məsələsini birdəfəlik həll etməzdən əvvəl Azərbaycan 2016-cı ilin aprelində olduğu kimi, ən azı bir -iki əməliyyat keçirəcək. Bakının erməni birləşmələrini bu cür qətiyyətlə məğlub etmək və 1992-1994-cü ildə itirilmiş ərazilərin hamısını qaytarmaq, o cümlədən Dağlıq Qarabağın ərazisinin bir hissəsinə nəzarəti qaytarmaq vəzifəsini qarşıya qoyacağını biz gözləmirdik”,-Makiyenko bildirir.\n"Biz bilmirdik ki, Ermənistanda siyasi elita dəyişəcək və yeni siyasi rəhbərlik bu cür qabiliyyətsiz olacaq. İkincisi, biz təxmin edə bilməzdik ki, Türkiyə münaqişəyə bu cür güclü şəkildə cəlb olunacaq”,-Makiyenko bildirir.\nEkspert qeyd edir ki, 1992-1994-cü il müharubəsinin nəticələri əsasında erməni tərəfində "azərbaycanlılar üzərində üstünlük” barədə yanlış qənaət formalaşmışdı. Onlar hərbi-texniki təchizat və say baxımından azərbaycanlılardan geridə qalsalar da hesab edirdilər ki, mənəvi-psixoloji keyfiyyətcə daha üstündürlər. "Və birdən məlum oldu ki, Azərbaycan piyadaları və tankçıları da çox yaxşı motivasiya olunublar və əla təlim keçiblər. Real olaraq aydınlaşdı ki, 2016-dan bəri azərbaycanlılar piyadaların da hazırlığını artırıblar, hərbi-texniki üstünlüyü də artırıblar və komandanlıq keyfiyyətini yaxşılaşdırıblar”,-analitik deyir.\n"Azərbaycanlılar cənubda irəliləyərək Laçın istiqamətində "kobra sıçrayışı” imitasiyası yaratdılar. Ermənilər isə əsas qüvvələrini orada müdafiəyə cəmləşdirdilər. Reallıqda isə azərbaycanlılar bir qədər şərqə yönəldilər, dağlardan, vadilərdən keçərək Şuşa rayonuna çatdılar. Yəni onlar real zərbəni cənubdan şərqdə endirdilər. Əlbətdə, Laçın mühüm məntəqədir. Lakin Şuşanı azad edərək azərbaycanlılar ermənilərin Qarabağdakı bütün müdafiəsinin çökməsi təhdidini yaratdılar. Bax bu əməliyyat-Laçına zərbəni imitasiya edib Şuşaya real zərbə endirmək hərbi baxımdan çox parlaq icra edilib”,-Konstantin Makiyenko vurğulayıb. Əlavə edib ki, erməni qoşunları operativ təşəbbüsü əldən vermişdilər və heç nə ilə xüsusi fərqlənmədilər.\nO, piltosuz döyüş vasitələrinin müharibədə bu cür mühüm rol oynacağını da təxmin etmədiyini deyir. "2018-ci ildə aydın idi ki, müharibədə pilotsuz aviasiya, o cümlədən kamikadze-dronlar böyük rol oynayacaq. Lakin bu rolun belə həlledici olacağı hamı üçün sürpriz oldu, o cümlədən şəxsən mənim üçün. Gözlənilməz olanı həm də Azərbaycan piyadalarının döyüş keyfiyyətinin artması və çox yaxşı hazırlıq keçmiş, yüngül silahlı dağ-piyada hissələrinin olması idi. Həmin Şuşada pilotsuz aviasiya demək olar işləmədi. Orada dağ xüsusi təyinatlıları fəaliyyət göstərdi, hətta əlbəyaxa döyüşlər də oldu”,-Makiyenko deyib.


Baykerlerimiz 600 km yol qet etdi – Video - Azadliq Xeber\nBaykerlerimiz 600 km yol qet etdi – Video\nHeydər Əliyevin 92 illiyi ilə bağlI “Baku HOG Azerbaijan” qrupu üzvləri də motoyürüşə çıxıblar. Qrupun üzvləri hazırda Naxçıvandadırlar. “Heydər Əliyev yolu ilə” motoyürüşünün iştirakçıları Naxçıvanın tarixi abidələrini də ziyarət edib.\nANS TV-nin məlumatına görə, Heydər Əliyevin 92 illiyilə bağlı motoyürüşə çıxan “Baku HOG Azerbaijan” qrupunun üzvləri hazırda Naxçıvan Muxtar Respublikasındadırlar.\nQrupu Naxçıvan Muxtar Respublikasının gənclər və idman naziri Azad Cabbarov qarşılayıb və motoyürüşçüləri müşayət edib.\n“600 km-dən artıq bir yoldur. Bu yolu motosikletlə qət etmək nə olduğunu dərk etmək o qədərdə çətin olmazl. Bütün cətinliklərə baxmayaraq biz bunu bacardıq”, – deyə yürüş iştirakçısı Nazim Həsənov bildirib.\nMotoyürüş iştirakçıları daha sonra Muxtar Respublikanın tarixi abidələrini zayarət ediblər.\nYürüş iştirakçıları Hüseyn Cavidin məqbərəsini, Naxçıvan Qala muzeyini, o cümlədən Nuh peyğəmbərin məzarı kimi tanınan tarixi abidələrində olublar.\nMotoyürüşçülərin növbəti səfəri isə “Əshabi-Kəhf” olacaq.


Əngəlsiz adam və ya Dostum Dronqo » Azia.az\nƏngəlsiz adam və ya Dostum Dronqo\nBir dəfə Heydər Əliyev Fondunun dəvətiylə, dünyanın 26 ölkəsindən gənc qadın şairlər paytaxtımızda qonaq idilər. Tədbirlərdən biri də Yazıçılar Birliyində keçirilirdi. Çingiz Abdullayev hər bir şairə onun ana dilində çap edilmiş kitabını bağışladı. Gənc yazarların üzündəki heyrəti görməmək mümkün deyildi. Bəlkə də xəritədə yerini belə bilmədikləri, adını qonaq gələrkən eşitdikləri, haqqında heç bir təsəvvürə malik olmadıqları balaca bir ölkənin yazıçısının bu qədər dilə tərcümə olunmasını onlar ağıllarının ucundan da keçirməzdilər.\nXalq yazıçısından maraqlı açıqlama: “Cəhənnəmə getmək istəyirəm”


Həndəsi yolla sübuta yetirilmiş və 5 bölümə ayrılmış əxlaq | Bloq: groon | Kayzen\nHəndəsi yolla sübuta yetirilmiş və 5 bölümə ayrılmış əxlaq\n30 dekabr 2012, 13:29\nSpinozanın Etika əsəri qəliz dildə yazılan və anlaşılması çətin olan əsərlər içərisindədi. Bunun səbəbini hərə bir cür göstərir kimsə onun yöntəmində kimsə isə fikirləri arasındakı ziddiyyətdə. Mən Etikanı oxudum asan anlaşıldığını deməzdim amma onun dəhşət çətin bir əsər olduğu fikri ilə də razı deyiləm .Spinozanın tezislərini sübut etmə yöntəmi mənim üçün çox rahat və anlaşılan gəldi, amma təbii ki, Spinozanın dili sadə olmadığına görə bəzi tezisləri anlamaq üçün bir xeyli əziyyət çəkdim. Bundan başqa digər araşdırmaçılardan oxuduğum kimi, mən də Spinozanın bir-birinə zidd gələn fikirlərinə rast gəldim onları burada qey etməyəcəm, çünki o hissələri anlamaq üçün kitabı yenidən oxumağı düşünürəm. Keçək kitaba.\nSpinoza əsəri 5 bölümə ayırıb.1. Tanrı2. Zehnin təbiəti və kökəni3.Duyğuların kökəni və təbiəti.4.İnsanın əsarəti ya da duyğuların qüvvəsi.5.Ağlın qüdrəti ya da insanın özgürlüyü.Kitab haqqında hissə-hissə yazmayacağam, spinozanın bu kitabda toxunduğu problemlərdən anladıqlarımı və Spinozanın o problemlərə münasibətindən yazacam.Spinozanın fərqli bir yöntəmi (metod) var. Hər bölümü başlayanda onu maraqlandıran anlayışlara təriflər verir, sonra həmin anlayışlarla bağlı olan aksiyomları göstərir, daha sonra mülahizələrini və onların sübutlarını yazır. Sübutlar isə özündən əvvəlki sübut olunmuş mülahizələrə əsaslanır. Yəni birinci sübut olunmuş bir-neçə mülahizə ondan sonra gələn mülahizələrin sübut olunmasında vasitəçilik edir və birdə Spinoza bəzi mülahizələrindən sonra, qeydlərdə yazır, öz mülahizələrini daha yaxşı izah edə bilmək üçün.Spinozanın problemləri.\nTanrı. Spinozanın tanrısı monoteist tanrıdan çox fərqlənir. Spinoza tanrını, substansiya olaraq görür, amma monoteist tanrıdan fərqli olaraq spinozanın tanrısı təbiəti ikinci dərəcəyə endirmir, o təbiətlə iç-içədir və əslində eyni şeydi. Tanrı özünün və hər şeyin var olma səbəbi kimi, göstərilir, amma monoteist tanrıya aid «hər şeyə qadir olma keyfiyyəti» bu tanrıda yoxdu, çünki Spinoza düşünür ki, tanrının hər şeyə qadir olması, onu təbiətinə ziddi, tanrı hər şeyə qadirdisə öz yaratdıqlarını yaratmaya da bilərdi, amma yaratdıqları əslində onun təzahürləri yəni onun özüdür və tanrının özünü yaratmaması məntiqsizdir. Tanrı insana aid olan heç bir keyfiyyətlə dəyərləndirilməməlidir. İnsanlar buna görə tanrını anlaya bilmirlər.Tanrının atributları və modusları var. Atributlar ümumi olan şeylərdir, moduslar isə təklərdir. Tanrının atributları sonsuzdur bizə isə onlardan ikisi məlumdur düşünmə və yer tutma. Atributlar da tanrı kimi əbədidir, ancaq moduslar əbədi deyil onlar, yaranır və məhv olurlar. Ancaq yenə de deməliyəm ki, Spinozanın tanrısı ən qəliz tanrıdır. Onun tam olaraq nə olduğu məlum deyil, çünki bəzən Spinoza özünü tam bir monist kimi aparır.\nDeterminizm və teleologizmSəbəb və nəticə əlaqəsinə 2 cür baxış vardır. Birincisi determinizmdir hansı ki, səbəbin hadisələri nəticəyə doğru itələdiyini iddia edir.. Qısaca izah etsək mənim əlimə daş düşdü deyə əlim yaralandı.Teleologizm isə bunun əksini iddia edir. Səbəb hadisələri nəticəyə doğru dartır. Yəni daş əlimə, əlimi yaralamaq üçün düşdü. Determinizmə ilk səbəb, teleologizmə isə son səbəb də deyirlər.Spinoza isə determinist idi və teleologist olan xristian din adamlarına qarşı çıxırdı.Xristianlar dünyada baş verən bütün hadisələrin tanrının məqsədi ilə əlaqəli olduğunu və hər şeyin qabaqcadan tanrı tərəfindən yazıldığını iddia edirdilər. Spinoza bu fikrə qarşı çıxırdı ki, məqsəd insana məxsus cəhətdi və tanrıda bu yoxdur, olsaydı belə insan tanrının məqsədi ilə bağlı heç nə dərk edə bilməzdi.Bayaq dediyim kimi, Spinoza tanrını təbiət kimi gördüyü üçün təbiətdəki determinizmi tanrı ilə əlaqələndirərək onu qəbul edirdi. Xristianları problemlərin izahını verməkdən qaçmaqda günahlandırırdı. Əgər hər şey tanrının məqsədi ilə bağlıdırsa, onda danışmağa heç nə qalmayıb.\nŞüur və Bədənİnsanın şüuru, onun bədəni vasitəsi ilə yaranır. Şüur bədəni dərk edərək onu tanıyır .Bədən şüurun yaranmasının birinci səbəbidir. insanın şüuru tanrının düşüncə atributunun, bədəni isə yer tutma atributunun moduslarıdır və bu cəhətdən onlar fərqlidir, amma atributların var olma səbəbi tanrı olduğu üçün və tanrı da tək olduğu üçün, bədən və şüur eyni şeydir. Yalnız moduslar aləmində bədən və şüur fərqli görünür, substansiya baxımından isə onlar eyni şeydir.Buna baxmayaraq bədənin hərəkətlərinə şüur təsir göstərmir. Bədənsəl fəaliyyətimizdə şüurun heç bir rolu yoxdur. Bədənin hərəkətinə səbəb yer tutma atributu koteqoriyasına girən moduslar arasındakı səbəb-nəticə əlaqəsinin mahiyyətidir. Bədənimiz onu şərtləndirən hadisələr əsasında hərəkət edir yəni təbiət qanunları əsasında, məsələn yuxuda gəzən insanlar özləri də bilmədən heyrətamiz hərəkətlər edə bilirlər.\nHisslərZehnimizdə bir fikrin natamam və tamlığından asılı olaraq, yaxşı və pis hisslər yaranır. Bir fikir insanın mahiyyətindən gəlirsə və o fikrin yeganə səbəbi insanın özüdürsə o tam fikrdir, əgər bir fikir yalnız insanın özündən yox həmdə kənardakı şeylərin təsiri ilə yaranırsa onda o fikir natamam fikirdir. Birinci halda insan ətrafına təsir edir, ikinci halda isə insan ətrafından təsirlənir. Birinci halda insanda sevgi ikinci halda isə nifrət hissi yaranır. Digər bütün hisslərimiz isə bu hissin varlığı-yoxluğu və ya azlığı ilə çoxluğunun nisbətindən yaranır.\nÖzgürlük və iradə.Hər bir şey özündən əvvəl ona təsir edən şeyin nəticəsi olaraq yaranmışdır. Təbiətdə hər şey səbəb-nəticə əlaqəsi sayəsində baş verir. Bu səbəbdəndə bizim özgür iradəmiz yoxdur. Biz seçim edərkən onu istəyərək yox, o hadisənin baş vermə səbəbi olan şeyin təbiəti əsasında seçim edirik. Çaydan aşağı düşən daşında şüuru olsa idi özünü azad hiss edərdi, amma o sadəcən çay hərəkət etdiyi üçün aşağı düşür… İnsanın qərar verməsi, onun azadlığı deyil, onun yaddaşının təsiri ilə bağlıdır, hansı ki, insan bu yaddaşına təsir göstərə bilmir. Spinozaya görə azadlıq, məcburiyyəyin, şərtlənmənin, azad iradənin olmamasının tanınmasıdır. İnsan tanrının bir modusu olaraq, onun qoyduğu qaydalara tabedir, bunu dərk edərək qəbul etməklə azad ola bilır ancaq. İnsanın azadlığını qəbul etməməsi, ümumiyyətlə hər şeyi tanrının qanunları əsasında izah etməsi, Spinozanın təbiətə kosmoloji baxışının nəticəsidir və bundan başqa Spinoza tanrı deyərkən həm də təbiəti nəzərdə tutur onları eyni şey hesab edir.\nİNSANI TƏYİN EDƏN, ƏXLAQ VƏ ZƏKADIR!\nÇe Qevara azərbaycanlı olsaydı...\nƏl çəkin bu rəqəmlərdən!


Quş ətlərinin qiymətləri artacaq - ÖZƏL | Analoq.az\nAna səhifə/Gündəm/Quş ətlərinin qiymətləri artacaq – ÖZƏL\nQuş ətlərinin qiymətləri artacaq – ÖZƏL\nHazırda 5-6 manata toyuğun bir çolpanın qiyməti 10 manatadək bahalaşa bilər\nBir neçə gündür ki respublika ərazisində mal və qoyun ətinin bahalaşması ölkə ictimaiyyətində ciddi narahatlıq və narazılıq doğurub. Belə ki, 1 kiloqram mal əti 15 manatadək, 1 kiloqram quzu əti isə 17 manatadək bahalaşıb. Ətdən hazırlanan məhsulların, yarımfabrikatların qiymətlərinin artımı da gözlənilir. Analoji qiymət artımının quş ətlərinə də şamil olunacağı istisna edilmir. Quşçuluq təsərrüfatı ilə məşğul olanlar hazırda quş yeminin və yem əlavələrinin baha olduğunu bildirərək qiymət artımlarının qaçınılmaz olduğunu vurğulayırlar. Analoq.az-ın məlumatına görə, hazırda 5-6 manata satılan bir toyuğun qiyməti 10 manatadək bahalaşa bilər.\nXatırladaq ki, iki il əvvəldən quşçular quş yemi və yem əlavələrinin idxalının Əlavə Dəyər Vergisindən (ƏDV) azad olunmasını təklif ediblər. Hətta hökumətdə bununla bağlı müzakirələr də getdi, amma yekun qərar olmayıb.\nİqtisadçı-ekspert Rövşən Ağayev Analoq.az-a bildirib ki, quş yeminin ƏDV-dən azad olunması həllini tapmadı. Ətin qiyməti sərbəst bazarda formalaşır, hökumətin çörəkdə olduğu kimi ətin qiymətində də aşkar müdaxiləsi absurd yanaşma olardı: “Hökumətin atacağı addımlardan biri ölkəyə idxal olunan heyvan yemlərinin idxalının vergidən azad edilməsi ola bilər. Digər mühüm addım kimi potensial olaraq ot bitkilərinin əkilə biləcəyi ərazilərin məcburi şəkildə texniki bitki əkinlərinə cəlb edilməsi siyasətindən çəkinməsi vacibdir. Əksinə indi yağlı yem və ot bitkilərinin daha çox stimullaşdırılamsına ehtiyac var, nəinki 3-5 inhisarçının maraqlarına xidmət edən texniki bitkilərin”.\nGənc hüquqşünasların andiçmə mərasimi keçirilib - FOTOLAR


BŞİH: “Martın 28-dək metrodakı bütün köşklər söküləcək”\nMartın 17-də metronun “İnşaatçılar” və “Xalqlar Dostluğu” stansiyalarında ticarət köşklərinin sökülməsinə başlanıb. Bunu AzadlıqRadiosuna Bakı şəhər icra hakimiyyətində ticarət departamentinin rəhbəri Əlabbas Bağırov deyib.\n“Nərimanov”, “Neftçilər” və “Memar Əcəmi”stansiyalarında bu iş yekunlaşmaq üzrədir. Metropolitendən bizə deyilib ki, metroda ticarətlə məşğul olan sahibkarlar 1194 nəfərdir. İki gün əvvəl 35 sahibkarın Bakı şəhər icra hakimiyyətinin başçısı Hacıbala Abutalıbovla görüşü oldu. Onlara “Keşlə”, “Yaşıl”, “Şərq” bazarlarında, “Günəşli” və “AMAY” ticarət mərkəzlərində satış yerləri təklif olunub”.\nƏlabbas Bağırovun dediyinə görə, metrodakı bütün köşklər martın 28-ə qədər tam yığışdırılacaq.


26 Yanvar 2021 - Çərşənbə axşamı 14:34 151 nəfər oxuyub\n"Xəbər365"in xəbərinə görə, bunu Azərbaycan Prezidenti İlham Əliyev yanvarın 26-da Rəşad Nəbiyevi nəqliyyat, rabitə və yüksək texnologiyalar naziri təyin olunması ilə əlaqədar videoformatda qəbul edərkən deyib.\nO qeyd edib ki, əlbəttə, Azərbaycanda texnologiyaların inkişafı sahəsində daha böyük addımlar atılmalıdır: "Xüsusilə gəncləri bu işlərə biz daha geniş miqyasda cəlb etməliyik. Mən istedadlı gənclərlə görüşlər əsnasında bir şeyi gördüm ki, onların bəziləri öz biliklərini, innovasiyaları həyata keçirmək üçün xaricə üz tuturlar. Misal üçün, startaplarla bağlı bizim siyasətimiz əlbəttə ki, müsbətdir. Ancaq bu istedadlı gənclərlə görüşlər əsnasında aydın oldu ki, onların bir çoxları xaricdə fəaliyyət göstərirlər və Azərbaycana gəlirlər, gedirlər. Biz elə bir şərait yaratmalıyıq ki, istedadlı gənclərimiz Azərbaycanda fəaliyyət göstərsinlər, öz biliklərini burada tam realizə edə bilsinlər və ölkə iqtisadiyyatına, ölkəmizin güclənməsinə xidmət etsinlər. Ona görə yeni texnologiyaların Azərbaycanda tətbiqi prioritet məsələlərdən biridir. Burada, ilk növbədə, əlbəttə ki, dünyada artıq üzə çıxan ən müasir texnologiyaların Azərbaycanda tətbiqindən söhbət gedir. Bunu biz mütləq etməliyik. Ən müasir texnologiyalar Azərbaycanda bütün sahələrdə tətbiq edilməlidir. Eyni zamanda, istedadlı insanların fəaliyyəti daha düzgün təşkil edilməlidir ki, Azərbaycan texnologiyaların istehsalçısı kimi də öz rolunu oynasın və öz sözünü desin. Məsələn, nə üçün biz, ictimai xidmətlər sahəsində texnologiyaları icad edən və ixrac edən ölkəyə çevrilə bilmişik? Çünki qarşıya düzgün hədəflər qoyulmuşdur, kadr təminatı düzgün seçilmişdir və Prezident tərəfindən bu sahəyə daim diqqət göstərilib. Ancaq bu diqqət bütün qurumlar tərəfindən göstərilməlidir. Çünki mənim tərəfimdən verilən tapşırıq bəzi hallarda müəyyən müddət ərzində icra edilir, ondan sonra icra edilmir, ya da ki, unudulur, yaxud da hansısa başqa xoşagəlməz hallar meydana çıxır. Ona görə dövlət qurumları, nazirliklər, dövlət şirkətləri mənim göstərişlərimi axıra qədər icra etməlidirlər və belə olan halda heç bir yerdə axsama olmayacaq".\nPrezident:, "Dövlət, qurumları,, nazirliklər,, dövlət, şirkətləri, mənim, göstərişlərimi, axıra, qədər, icra, etməlidirlər",


“5500 il əvvəlki xoşbəxt həyat yenidən bərpa olunacaq” - MÜSAHİBƏ\n30 Avqust 2014 11:11\nQədim yazılar, mətnlər və onların batinində gizlənən sirli şifrələr hər zaman insanlar üçün maraqlı olub. Avropa bu istiqamətdə fəal elmi araşdırmalara başlasa da bu cür yazı və gizli kodlarla zəngin olan Azərbaycanda hələ ki, əsaslı tədqiqat işləri aparılmır.\nTeleqraf.com modern.az-a istinadən bu sahədə mütəxəssis olan Firudin Gilar Bəg kimi tanınan araşdırmaçı Firudin Kərimovla müsahibəni təqdim edir:\n- Bakıda doğulmuşam, o vaxtkı Politexnik İnstitunu bitirmişəm. Əvvəllər istehsalatda işləmişəm və öz şirkətlərimi yaratmışam. Lakin sonradan tariximizi öyrənməyə və qədim mənbələri araşdırmağa başlamışam. Beləcə sufizmin dərin qatlarının mənalarını dərk etməyə çalışmışam.\n- Qədim yazılı mənbələr və əlifbalarda şifrə altında gizli qalan məqamlar araşdırmaq bir mütəxəssis üçün nə dərəcədə çətindir?\n- Qədim yazıların gizli mənalarını adi insanın dərk etməsi qeyri mümkündür. Mütləq ya mürşid, yəni yol göstərən müəllim olmalıdır, ya da insanda fitri istedad olmalıdır. İnsan ürəyi gizli informasiyaları qəbul etmək qabiliyyətində olanda, o sirləri dərk etməyə başlayır. Başqa yol yoxdur.\n- Qədim yazılarda insanın mənşəyi, hardan gəlib , hara getdiyi kimi məqamlar hansı üsullarla əks olunub?\n- Bütün sirlər rəmzi mənada, müxtəlif insanların adlarına yazılıb. Yalnız bilənlər bilir ki, söhbət haradan və kimdən gedir. Yalnız rəmzləri oxuyanlar bunları anlayır və nəyin kimə aid edildiyini dərk edir. Bütün qədim sirlər yazılarda rəmzlərlə yazılıb. Dünyada heç bir sirr yoxdur. Lakin bu sirləri anlayıb üzə çıxarmaq lazımdır.\n- Hər səs, hər naxış bir simvolikadır. Gizli rəmzlər sanki bizi gizlədib, bizə görsətmir. Özümüz-özümüzü görmək üçün nə edə bilərik?\n- Bəli! Hər samit və hər rəqəm bir simvoldur. Bu simvolları anlamaq lazımdır ki, söhbəti nədən getdiyini biləsən. Biz yalnız bu sirləri dərk etmək üçün çalışsaq və bunları araşdırsaq, özümüzü və keçmişimizi dərk edə bilərik. Bunun üçün elmi şərait yaradılmalıdır. Köhnə məntiqdən birdəfəlik ayrılmaq lazımdır. Bu – mənası olmayan boş işdir. Onsuz da gec-tez insanlar bunu dərk edəcək. Biz indi fəaliyyətə başlasaq bütün dünyanı, heç olmasa bu sahədə qabaqlayarıq.\n- Ən sirli detallardan biri də sufi miniatürləridir. Oradakı gizli məxəzləri açaraq Allaha gedən yolun sirlərini öyrənmək olarmı?\n- Təkcə miniatürlə uzağa getmək olmaz. Bu sistemdir. Rəmzlər hər yerdədir və bunlara kompleks yanaşılmalıdır. Yalnız kompleks yanaşılanda hər şey tam açılacaq və sirr qalmayacaq.\n- Klassik ədəbiyyatımızda ezoterik məqamlar daha çox hansı mütəfəkkirlərin əsərlərində rast gəlinir?\n- Bütün klassik ədəbiyyatın ikinci – gizli mənaları var. Son 3 əsrə qədər bütün yazarlar rəmzlərlə yazılıb. İstər Azərbaycan olsun, istər yunan, istər ingilis. Fərqi yoxdur. Son dövrlərə qədər hamı rəmzlərlə yazırdı. Avropada da son dövrə qədər yazılanların “quş dili”ndə yazılması nəzərə çatdırılırdı.\n- İnsan öz daxili aləmində eşqə gedən yolları necə aça bilir?\n- İnsan öz daxili aləmində eşqi yalnız kamilləşmə yolunu tutmaqla aça bilər. Bunu üçün səy, istəy və saleh əməl lazımdır. Bəziləri eşq dedikdə heyvani qüvvələri nəzərdə tutur. Əsl eşq isə yalnız Allaha və peyğəmbərə olan eşqdir ki, bu da İlahi enerji ilə bağlıdır.\n- İnsan bu yolların xəritəsini hansı gizli kodlarda qoruyub saxlayır?\n- Bu əsasən genetik kodlarda saxlanılır. İnsan genində İlahi ilə vəhdət olubsa, onda bu yolun xəritəsi ona açıla bilər. Gen burada əsas göstəricidir.\n- “Yeddi gözəl” kainatdan alınan enerjinin sayəsində yazılmışdı?\n- Bütün qədim yazılar, elm, fəlsəfə - Ali İlahi Varlığn, yəni Allahın diqtəsi ilə, Onun insan ürəyinə göndərdiyi informasiya hesabına yazılıb. “Yeddi Gözəl” də həmçinin. Burada “yeddi” rəmzi, göydə “7 günə” yaradılmış Qeyb aləminin, bu aləmi özündə saxlayan Allahın rəmzidir. İlahi enerjinin bu aləmə axıb tökülməsi hesabına göydə insan ruhları üçün cənnət yaranmışdır.\n- İnsanlarda baş verən idraki proseslər “enerji vibrasiyyaları”nı necə hərəkət etdirir?\n- Yalnız İlahi nəsillər, yəni İlahla vəhdətdə olan insanlar, “Vəhdət əl Vücud” sisteminə əsasən İlahi enerjinin vibrasiyalarına təsir edə və onları hərəkətə gətirib, öz istədiklərinə nail ola bilirdilər. İlahla vəhdətdə olanlar söz və fikri hesabına təbiətə aktiv təsir edirdilər. Çünki onlar kosmik insan olan Adəmin - Atum Allahının obrazı ilə yaradılmışlar və Onun prototipi hesab olunurlar. Magiyanın “Bənzər - bənzər yaradar” (qomeopatik magiya) qanununa görə onlar da qədimdə Allah kimi İlahi qürdətə sahib olmuşdular.\n- Enerji insanı hansı sirli dünyalara aparacaq?\n- İlahi enerjinin yenidən insanlara qayıtması hesabına, axirətdən sonra yenidən “Qızıl əsr” başlayacaq və insanlar 100 il yaşamadan ölməyəcəklər. Əsl xoşbəxtlik onda başlayacaq və 5500 il əvvəlki xoşbəxt həyat yenidən bərpa olunacaq.


Medine polisi AKP-lileri hebs etdi - Azadliq Xeber\nMedine polisi AKP-lileri hebs etdi\nMədinə polisi AKP-liləri həbs etdi\n08:26 xeber – Türkiyədə bazar günü keçirilən növbədən kənar parlament seçkisindən hakim Ədalət və İnkişaf Partiyasının (AKP) zəfərlə çıxmasını Səudiyyə Ərəbistanının Mədinə şəhərindəki bir qrup türk özlərinə məxsus formada qeyd etməyə çalışıb. Azadlıq.az xəbər verir ki, anspress-in məlumatına görə, 13 nəfər Türkiyə vətəndaşı AKP-nin qələbəsi münasibəti ilə “Uhud” şəhidlər xiyabanından Mədinə ətrafı yola qədər yürüş ediblər. hər hansı bir insident qeydə alınmasa da aksiyaçılar dağılışmaq istəyəndə Mədinə polisi onları saxlayaraq nəzarətə götürüb. Bazar gecəsi yerli vaxtla saat 00.00-da saxlanılan aksiyaçılar 17 saat polis nəzarətində qalıblar. Onlar ancaq Türkiyə prezidenti Rəcəb Tayyib Ərdoğan Səud rəsmilərinə vurduğu telefon zəngindən sonra azadlığa buraxılıblar.\nSaxlanılanlar Ərdoğanın zəngindən sonra azadlığa buraxılıblar


PalSüd - Vikipediya\n(Pal süd səhifəsindən istiqamətləndirilmişdir)\nPalSüd — Palmali Şirkətlər Qrupuna məxsus olan ticarət nişanı. Azərbaycanda qida sənayesində fəaliyyət göstərir. Süd və süd məhsulları sahəsində ixtisaslaşıb.\nPalmali Şirkətlər Qrupu 2005-ci ildə Lənkəran şəhərində NURSÜD Süd və Süd Məhsulları Zavodunun tikintisinə başladı. Zavod 2008-ci ilin fevral ayından fəaliyyət göstərir. Bu zavodun məhsulları "PalSüd" ticarət nişanı ilə istehsah edilir. Bundan əlavə 2009-cu ildə "PalDad" ticarət nişanıyla məhsullar buraxmağa başlayan "Palfood MMC" dondurma fabriki təsis edildi. Bu fabrikdə "PalDo" ticarət nişanlı dondurmalar istehsal edilir.\nNURSÜD Süd və Süd Məhsulları Zavodu ən müasir texnologiyalar və avadanlıqlarla təchiz olunub. Zavod 40 min kvadratmetr (40 000 m²) sahədə yerləşir. Bu zavod gündə 150 min litr (150 000 l) süd emal etmə imkanına malikdir. Ətraf rayonların şəxsi təssərüfatlarından yığılan süd zavod laboratoriyasında yoxlanılıb emal edildikdən sonra hazır məhsulların istehsalında istifadə edilir. Zavodun istehsal etdiyi məhsullar İSO 22000:2005 beynəlxalq seritifikatına malikdir. Burada hər gün müxtəlif yağlılığa malik 34 növ məhsul - uzun ömürlü süd, ətirli (aromatlaşdırılmış) süd növləri, bəyaz pendir, qaymaqlı və qaymaqsız qatıq, ayran, nanəli ayran (naran), süzmə, kərə yağı, meyvəli yoqurtlar, kəsmik, xama, holland pendiri və digər məhsullar istehsal edilir. Şirkətin məhsullarının Azərbaycanın bir çox bölgələrində yerləşən satış məntəqələrinə keyfiyyətini itirmədən çatdırılması məqsədilə 2008-ci ilin sonlarında “PalSüd Dağıtım” şirkəti təsis edilib.\nPalDad ticarət nişanlı PalDo dondurmaları istehsal edən şirkət həmçinin PalSüd ticarət nişanlı aşağıdakı məhsulları da istehsal edir:\nPalSüd uzunömürlü süd\nPalSüd bəyaz pendir\nPalSüd kərə yağı\nPalSüd Şirkəti fəaliyyəti dövründə aşağıdakı mükafatlara layiq görülüb.\n“Consulting & Business” jurnalı tərəfindən təsis edilmiş "İlin Şirkəti" mükafatına 2 dəfə layiq görülüb. Bu mükafat Azərbaycan iqtisadiyyatının müxtəlif sahələrində əhəmiyyətli nəticələr əldə edən, biznesin müsbət imicinin yaradılması, ölkənin dünya iqtisadiyyatına inteqrasiyası, əhalinin rifahı naminə daim çalışan şirkətlərə təqdim olunur.\n2009-cu ildə süd məhsulları istehsalçıları arasında "İlin Brendi" mükafatına layiq görülüb.\n2009-cu il 21 fevral tarixində “Süd məhsulları sənayesinin inkişafına töhfələrinə görə” İqtisadiyyat və Biznes sahəsəində Milli “Uğur 2008” mükafatı ilə təltif olunub.\nPal süd Şirkətinin rəsmi saytı\n↑ 1 2 3 PalSüd - Şirkət haqqında.\n↑ 1 2 "Xəzər Lənkəran" klubunun sponsorları\n↑ PalSüd Dağıtım\n↑ PalSüd Məhsullar\n↑ Şirkətin mükafatları\nMənbə — "https://az.wikipedia.org/w/index.php?title=PalSüd&oldid=4803738"\nBu səhifə sonuncu dəfə 10 iyul 2019 tarixində, saat 22:49-də redaktə edilib.


Netanyahuya daha iki həftə vaxt verilib\nSiyasət 3 Mart 2013 01:32 (UTC+04:00)\nİsrailin baş naziri Binyamin Netanyahu hökumətin formalaşdırılması üçün daha iki həftə vaxt alıb. Trend-in RİA Novostiyə istinadən verdiyi məlumatda bildirilir ki, Netanyahu bir aylıq müddətdə parlamentdə lazımi dəstəyi ala bilmədiyindən hökuməti formalaşdıra bilməyib.\n"Mənim hökuməti formalaşdıra bilməməyimin əsas səbəbi bir partiyanın digərini boykot etməsidir. İsrail cəmiyyətinə qarşı boykotlar da var ki, onlar da mənim baxışlarımla uzlaşmır" - deyə Netanyahu bildirib.\nQanuna görə, əgər Netanyahu martın 16-na qədər 120 deputatın 61-nin dəstəyini ala bilməsə, baş nazir olmaq imkanı başqa bir deputata keçəcək. Əgər o da bacarmasa, o zaman, növbədən kənar seçkilərə gediləcək.


Kişi Hairstyles İndi: KişiləR Üçün ƏN Yaxşı Saç Düzümü Və Saç Düzümü. Tatuirovka Üçün Fikir. Astrologiya., Iyul 2022\nMüasir və şık, dəri solması son bir neçə ildə çox populyarlaşdı. Keçəl solğun və ya sıfır solğun saç kəsimi olaraq da bilinən dəri solğun saç kəsimi gəlir…\nKol döymələri, ən yaxşı döymə fikirlərindən bəzilərinə yaxşı təsir göstərir. Əslində, kişilər üçün qol döymələri etməkdə səhv edə bilməzsiniz. Seçəcək bir çox badass dizaynı ilə ...\nŞık və şık bir görünüş üçün, kəsilmiş alt kəsik, mükəmməl kişilərin saç düzümüdür. Bağlı altdan kəsilmiş saç düzümü, illərdir məşhur bir oğlan saç düzümüdür. Sərin və müasir,…\nSynastry ilə astroloji can yoldaşınızı necə tapmaq olar (+Pulsuz Synastry Kalkulyator)\nPulsuz Synastry Tool: ən yaxşı Bürc uyğunluğunu anlamaq üçün pulsuz sinastriya alətimiz və bələdçimizlə astroloji uyğunluğunuzu yoxlayın.\nKişilər üçün ekipaj kəsdirdi\nEkipaj kəsimi kişilər üçün ən populyar qısa saç kəsimlərindən biridir. Kişi ekipajının saç düzümü sərin, klassik və şıkdır, qısa saçlarınızı düzəltməyə imkan verir ...\nKişilər üçün 50 üfürmə saç düzümü\nHavanın tükənməsi son illərin ən isti kişi saç modellərindən birinə çevrildi. Dəbli və müasir, saç düzəldən saç düzümü qısa tərəfləri, uzun üslubları növbəti səviyyəyə çıxara bilər ...\nKişilər üçün 101 ən yaxşı çarpaz döymələr\nÇapraz döymələr uşaqlar üçün ən populyar döymə dizaynlarından biridir. Bacarıqlı bir sənətkar tərəfindən asanlıqla möhürlənmiş, kişilər üçün sərin xaç döymələri ebedi, cəsarətli və mənalıdır. Yalnız ...\nRənglərə və boyalara gəldikdə, bir çox kişi sərin bir görünüş yaratmaq üçün ağartılmış saçlarla təcrübə edir. Uşaqların çoxu sarışın və ya platin saçlarını sadəcə düşünə bilərsə də ...\nSinə döymələri sürətlə uşaqlar üçün ən populyar döymə fikirlərindən birinə çevrilir. Kişilər üçün döş döymələri güclü güc, qürur, sədaqət, cəsarət, ...\nYeni bir döymə axtarırsınızsa, kişilər üçün ən yaxşı döymə fikirləri kolleksiyasını sevəcəksiniz. Bu sərin dizaynlar gördüyümüz ən yaxşı döymələri təşkil edir. Ancaq ...\nƏn yaxşı kişi saç düzümünü tərtib etmək istəyirsinizsə, bazarda ən yaxşı pomadlardan birini istifadə etmək istərdiniz. Qalın, nazik, dalğalı və ya qıvrım saçlarınız olsun, ...\nYan hissə kişilər üçün ən şık və klassik saç modellərindən biridir. Yan hissədəki saç düzümü zamanın sınağından keçərək zamansız və mürəkkəb hala gətirdi ...\nZac Efronun saç düzümləri dünyadakı kişilər üçün tonlarla ilham verdi. Aktyor yeniyetmə yaşlarından ürək döyüntüsü kimi böyük bir dönüş yaratmış olsa da ...\nAyaq döymələri tez-tez qiymətləndirilmir, çünki əksər oğlanlar qollarında, sinələrində, çiyinlərində və ya arxalarında döyməyə baxırlar. Buna baxmayaraq, çəkən bir çox sərin ayaq döyməsi fikirləri var ...\nBudur Astrologiya Münasibətləriniz Haqqında Nə Deyə bilər\nPulsuz Synastry Tool | Sevgilinlə aranızdakı romantik əlaqəni sınayın. Bürc uyğunluğu üzrə bələdçimizlə sinastriyanın əsaslarını öyrənin.\nKişilər üçün 31 yeni saç düzümü\n2021-ci ildə kişilər üçün ən yaxşı yeni saç düzümlərinə dair bələdçimiz üçün dünyanın ən bacarıqlı bərbərləri tərəfindən ən yaxşı moda kişi saç düzümlərinə baxdıq. Çox olsa da ...\nOrada hansı yeni üslublar olduğuna əmin deyilsinizsə, ən yaxşı qara kişi saçını tapmaq çətin ola bilər. Zənci kişilər üçün ən yaxşı saç düzümü ...\nHəm şık, həm də peşəkar bir saç düzümü istəyirsinizsə, hamarlanmış arxa saçları çox sevirsiniz. Kişilərin yumşaq arxa saç düzümləri illər ərzində sürətli bir yol olaraq istifadə edilmişdir ...\nKonik solğun saç düzümü ən populyar kişi saç modellərindən biridir. Konus və solğunluq əslində iki fərqli saç kəsimi olsa da, hər ikisi birləşərək saç düzəldir ...\npeşəkar uzun saç düzümü kişi


Xaricdən göndərilən narkotikləri qəbul edən dəstə saxlanıldı - VİDEO\n17 Fevral 2022 , 12:50\nNəsimi rayonunda narkotik vasitələrin satışını həyata keçirən qadın narkotacir və daha 2 nəfər saxlanılıb.\nDİN Mətbuat xidmətindən Primetime.az-a verilən məlumata görə, narkotiklərin satışı ilə məşğul olan Elvin Hüseynov saxlanılıb, ondan 5 kiloqram 10 qram heroin və narkotik vasitələrin satışında istifadə etdiyi elektron tərəzi aşkar olunub.\nPaytaxt ərazisində narkotik vasitələrin satışı ilə məşğul olan Abşeron rayon sakini Şahin Qurbanov və Lalə Məmmədova saxlanılıblar. Bu şəxslərdən ümumilikdə 50 qrama yaxın heroin, metamfetamin və elektron tərəzilər aşkar edilib.\nMüəyyən edilib ki, saxlanılan şəxslərin hər biri xaricdə yaşayan narkotacirlərlə sosial şəbəkələr vasitəsi ilə əlaqə yaradaraq həmin şəxslərin ölkə ərazisinə müxtəlif qanunsuz yollarla göndərdikləri narkotikləri qəbul ediblər. Həmçinin saxlanılan şəxslərin hər biri ölkə ərazisində narkotik vasitələrin satışını təşkil etməyə, gəncləri və yeniyetmələri narkokuryerliyə cəlb etməyə çalışıblar.\nFaktlarla bağlı cinayət işləri başlanılıb. Elvin Hüseynov, Şahin Qurbanov və Lalə Məmmədova barəsində məhkəmələrin qərarı ilə həbs qətimkan tədbiri seçilib.